Ali Rəhbər Ayətullah Xamenei ölkənin müxtəlif universitetlərindən olan tələbələrlə görüşüb.\nMaide.Az “Leader.ir” saytına istinadən xəbər verir ki, Ayətullah Xamenei çıxışının əvvəlində tələbə və gənclərə Allah-taala ilə əlaqəni gücləndirmək üçün Mübarək Ramazan ayının misilsiz fürsətindən faydalanmağı tövsiyə etdi: “Quran, namaz və dua ilə olan bu qiyməli ünsiyyət fürsətini gözəl və qalıcı adətə çevirin”.\nAyətullah Xamenei çıxışının davamında bu günkü tələbə toplantısının yüksək əhval ruhiyyəli bir toplantı olduğunu, həyat dolu gənclik ruhiyyəsinin inkişafa və ölkənin fürsətlərindən istifadə edilməsinə səbəb olduğunu dedi: “Tələblərinizdə, əsasən, dərdlərinizi və narahatlıqlarınızı bildirdiniz. Mən də narahatlıqların və problemlərin deyilməsindən yanayam, ancaq unutmayın ki, yüksək əhval ruhiyə və tələbkarlıq yaxşı olsa da, irəli sürdüyünüz fikir və tənqidlərdə diqqətli olmağınız lazımdır. Çünki danışıq zamanı göstərilən diqqətsizlik Allah tərəfindən cəzalandırılmaya səbəb olmaqla yanaşı, digər arzuolunmaz nəticələrə də yol açır”.\nAyətullah Xamenei daha sonra tələbələrin qeyd etdiyi məsələlərə toxunaraq onların “Mövcud problemlər və qüsurlar struktur problemindən qaynaqlanır, yoxsa işçilərin zəifliyindən?” sualına belə cavab verdi: “Konstitusiyanın strukturu yaxşıdır, heç bir problemi yoxdur. Təbii ki, bütün ölkələrdə, o cümlədən bizim ölkəmizdə də strukturlar zaman-zaman təkmilləşir, nöqsanlar və boşluqlar aradan qaldırılır. Məsələn, keçmişdə Dövlət Məsləhət Şurası olmayıb, ancaq bu gün var”.\nOnun Parlament sistemi ideyasına cavabı belə oldu: “Bu məsələləri konstitusiyaya təkrar baxış iclasında geniş müzakirə etdik və bu günkü nəticəyə gəldik. Çünki ölkə üçün parlamentli sistemin problemləri prezidentli sistemin problemlərindən çoxdur”.\nAli Rəhər bu sualla bağlı cavabını yekunlaşdırarkən dedi: “Strukturda heç bir problem yoxdur. Təbii ki, onu azaltmaq və artırmaq imkanları var. Sadəcə, müxtəlif işçilər, formalar, səhlənkarlıqlar, bacarıqsızlıqlar və yanaşmalar var ki, bu da qüsurların ortaya çıxması ilə nəticələnir. Təbii ki, biz rəhbərlərin səhvləri sadə insanların səhvləri kimi deyil, cəmiyyətdə böyük boşluqlar yaradır”.\nAyətullah Xamenei daha sonra tələbələrdən birinin uyğunsuz özəlləşdirmə prosesinin tənqidi və onun dayandırılması ilə bağlı istəyinə münasibət bildirdi.\nO, özəlləşdirmə sahəsində yol verilmiş böyük səhvlərə işarə edərək dedi: “Bu məsələ ilə bağlı dəfələrlə xəbərdarlıqlar etmişəm. Onların bəzisi də parosesin düzəlməsi və ya dayanması ilə nəticələnib. Özəlləşdirmə prinsipi ölkəmiz və iqtisadiyyatımızın aşkar ehtiyacıdır. Onun qarşısını almaq olmaz, sadəcə, özlləşdirmədə yol verilən nöqsan və səhvlərin qarşısını almaq lazımdır”.\nAyətullah Xamenei bu toplantıda irəli sürülmüş başqa bir məsələyə toxunaraq vurğuladı: “Mən həmişə inqilabçı gənclər cərəyanını dəstəkləmiş və dəstəkləməkdə davam edirəm. Ancaq bu heç də inqilabçı gənclərdən bir neçəsinin yol verə biləcəyi yanlış və qüsuru təsdiq etməyim kimi başa düşülməməlidir”.\nÇünki mən yanlışı dəstəkləmirəm, ancaq inqilabçı gənci dəstəkləyirəm. Əgər bunun əksi söylənsə, qətiyyət inanmayın və qəbul etməyin”.\nTələbələrdən birinin “Bəziləri HBFP-nın təsdiqinin Rəhbərə aid edilməsinə səy göstərirlər” məzmunlu fikrinə və bu barədəki sualına İslam İnqilabının Rəhbəri belə cavab verdi: “Sizin təbii ki, gözünüz və ağlınız var və hər şeyi başa düşürsünüz. HBFP ilə bağlı cavabdeh şəxslərə göndərdiyim məktubda təsdiqin hansı formada olmasına aydınlıq gətirmişəm. Həmin məktubda təsdiqin hansı şərtlər daxilində olmasını qeyd etmişəm”.\nO əlavə edi: “Əgər həmin şərtlər və xüsusiyyətlərə əməl edilməsə, rəhbərin vəzifəsi deyil ki, ortada müdaxilə edib HBFP-nın icrasını qadağan etsin”.\nAyətullah Xamenei dedi: “Bu cür icra məsələlərində rəhbərin vəzifəsi ayrıca bir kateqoriyadır. Hesab edirəm ki, icra məsələlərində rəhbər müdaxilə etməməli və hər hansı işi görməməli və ya onun qarşısını almamalıdır. Yalnız İnqilabın ümumi hərəkətinə aid olan məqamlar istisnadır”.\nO dedi: “Mənim HBFP-nin icra şəklinə çox da inamım yox idi və dəfələrlə bu məsələ ilə bağlı cavabdeh şəxslərə, o cümlədən prezidentə və xarici işlər nazirinə bunu demiş və bir çox məsələlərdə xəbərdarlıq etmişdim”.\nAli Rəhbər tələbələrə tənqidlərin forması ilə də bağlı açıq bir tövsiyə verdi: “Bəzi dostlar tənqidlər səsləndirdilər; yaxşı idi, bəzisi də yerində idi. Ancaq tənqidin ahəngini sərt etməyin. Tənqidləri səsləndirərkən qarşı tərəfə zəif cəhət buraxmayın. Elə danışmayın ki, sizi məhkəməyə versinlər. Danışarkən və açıqlama verərkən ifrat və təfritdən, habelə hər hansı təşkilatı qətiyyətlə inkar etməkdən çəkinin. Sizlər mənim övladlarımsınız, çalışın fikirlərinizi düzgün ifadə edəsiniz”.\nAyətullah Xamenei daha sonra tələbə təşkilatlarının daxili, regional və beynəlxalq arenalardakı bəzi fəaliyyətlərinə, xüsusilə keçən bir ildə gördükləri işlərə işarə edərək dedi: “Tələbə təşkilatlarının fəhlələrə verdikləri dəstəklər, Həft təpe şəkər qamışı aqrosənaye və Təbriz Maşınqayırma şirkətlərindəki iş təklifləri formasına qatılmaları, bəzi məqamlarda üç qüvvə və Dövlət Məsləhət Şurası qarşısında tələblər qoymaları, habelə Yəmən xalqına dəstək vermək üçün konfranslar təşkil etmələri, Yeni Zellandiya və Nigeriyada baş vermiş hadisələrlə bağlı mövqe bildirmələri yaxşı tədbirlərdir”.\nO, tələbə təşkilatlarına ruhi və mənəvi qüdrətlərini nümayiş etdirməklə yanaşı, mətinlik və rasionallığa da riayət etməyi tövsiyə etdi: “Toplantılarda və tələbatlarda məntiqli söz effektiv olacaq. Mən bu hərəkətləri dəstəkləməklə yanaşı, onların davam etdirilməsini də istəyirəm”.\nAli Rəhbər kitab oxumaq hərəkatı və davamlı mütaliənin zəruriliyi ilə bağlı tələbələrə verdiyi əvvəlki tövsiyəsini yada salaraq dedi: “Təəssüflər olsun ki, bu hərəkət arzuolunan sürətlə getmir. Tələbə təşkilatları və düşüncə qrupları tələbələr üçün mütaliə proqramlarının işlənib hazırlanması ilə bağlı işlər görməlidirlər”.\nAyətullah Xamenei çıxışının əsas hissəsinin girişində ikinci addım bəyanatına işarə edərək dedi: “Bu bəyanat İslam İnqilabının keçmişi, indiki dövrü və gələcəyi ilə bağlı ümumi təsvirdir. Həmin bəyanat dörd əsas və açar məsələni ehtiva edir: 1. İslam İnqilabının baş verməsi və əbədiliyinin əzəməti; 2. İslam İnqilabının bu günə qədərki fəaliyyətinin əzəməti; 3. İslam İnqilabının çatmalı olduğu perspektivin əzəməti; 4. Məsuliyyətli gənc qüvvənin inkişaf istiqamətindəki əzəməti”.\nAli Rəhbər vurğuladı ki, İnqilab keçən qırx il ərzidnə müxtəlif milli və humanitar sahələrdə, o cümlədən siyasi, sosial, elmi, ədalət və azadlıq sahələrində yüksək funksionallıq göstərmişdir: “İndi isə gənclərin effektiv iştirakı dövlət idarəçiliyi sistemində dəyişikliyə səbəb ola bilər. Bunun üçün İslam İnqilabının ali məqsədləri və perspektivi istiqamətində nizam-intizamlı, sürətli, hiss olunan inkişafla müşayiət olunan, məsuliyyətli və hizbullahçı gənclərin əsas mərkəzdə yer aldığı ümumi bir hərəkata ehtiyac var”.\nAli Rəhbər İkinci addımın dörd əsas prinsipini qeyd etdikdən və İnqilabın parlaq perspektivinə nail olmaq üçün ümumi bir hərəkat yaradılmasının çox mühüm əhəmiyyət daşığıdığını bildirdikdən sonra ortaya belə bir əsaslı sual qoydu: “Gənclər necə və hansı prosesdə bu ümumi hərəkata qoşula və onda rol oynaya bilərlər?”\nO, cavaba keçməzdən əvvəl giriş xarajterli belə bir cümlə işlətdi: “Hər bir nizam-intizamlı, doğru və məntiqli olan ümumi hərəkatın dörd komponentə ehtiyacı var: Səhnənin yaxşı tanınması, bəlli istiqamət, ümidverici amil və ya amillərdən istifadə, bu ümumi hərəkatı yönləndirmək üçün əməli həll yollarının seçilməsi”.\nAyətullah Xamenei hər bir ümumi hərəkatda səhnənin yaxşı tanınmasına ehtiyacın olması məsələsi ilə bağlı bunları dedi: “Bu hərəkatın mərkəzi və hərəkətvericisi olan şəxslər səhnədəki komponentləri kifayət qədər yaxşı tanımalı və bilməlidirlər ki, İslam Respublikası hansı vəziyyətdədir, fürsətlər və təhdidlər hansılardır, dostlar və düşmənlər kimlərdir”.\nAli Rəhbər hər bir ümumi hərəkatın ikinci komponenti olan bəlli mövqe ilə bağlı bunları dedi: “İran xalqının ümumi hərəkatının istiqaməti İslam cəmiyyətinin yaradılması, sonda mütrəqqi İslam mədəniyyətinin təşkili istiqamətidir”.\nO, parlaq və ümidverici nöqtənin olmasının hər bir ümumi hərəkatın inkişafı və davamlılığına səbəb olduğunu dedi: “İran xalqının böyük işlərin təşəkkülü və başa çatdırıılması məsələsindəki sübuta yetmiş potensialları (İslam İnqilabının qələbəsi və davamlılığında özünü tam şəkildə göstərdi) İran xalqının dövlətin parlaq məqsədləri və perspektivinin reallaşması istiqamətindəki ümumi hərəkatının ən mühüm ümid nöqtəsidir”.\nAyətullah Xamenei Allahın Onun dininə yardım gösərənlərə yardım göstərəcəyini ifadə edən doğru və qəti vədinin başqa bir ümidverici nöqtə olduğunu dedi: “Qərb mədəniyyətinin tənəzzülü və tərəddüdsüz süqutu – təbii ki, bu bir qədər zaman alacaq – İran xalqının ümumi hərəkatı prosesinin digər ümidverici nöqtəsidir”.\nO qeyd etdi ki, hər bir ümumi hərəkatın dördüncü komponenti əməli həll yollarının təqdim edilməsidir: “Bu dörd komponentin ictimaiyyətə izah edilməsi dinamik təfəkkürə və səlis nitqə ehtiyac var. Lakin cəmiyyətin, xüsusilə gənclərin böyük karvanının irəliləməsi üçün dördüncü komponentin həm də proqramlaşdırmaya, yönləndirməyə, anbaan fəaliyyətə və nəzarətə ehtiyacı var”.\nAli Rəhbər bu aspektdən “Gənclər necə və hansı prosesdə bu ümumi hərəkata qoşula və onda rol oynaya bilərlər?” sualının cavabını verdi: “Xalqın böyük hərəkatını yönləndirmək üçün proqram işləyib hazırlamaq və həll yolu təklif etmək cərəyanlar və orta halqalar, o cümlədən əsasən, aydın və aktiv gənclərdən təşkil olunmuş, habelə cəmiyyətin ümumi hərəkatının mərkəz rolunu öz üzərlərinə götürə biləcək tələbə təşkilatlarının üzərinə düşür”.\nO, gənclərin girişi və mərkəzdə dayanması ilə bağlı əyani nümunələri qeyd edərkən ölkənin dörd bir yanında, o cümlədən məscidlərdə mədəni qrupların təşkilini qeyd etdi: “Əvvəllər qeyd etdiyimiz ixtiyari atəş ifadəsi bu cür təşkilatlara aiddir”.\nAli Rəhbər mədəni qrupların İnqilabın ilk günündən bu günə qədərki dərin təsirinə işarə edərək dedi: “Harada iti və dinamik düşüncəli gənclər qrup yaradarlarsa, ətraf mühitə və xalqın ümumi hərəkatının qətiyyəti, hərəkəti, ayıqlığı və inkişaf etdirilməsi işində digər təşkilatlara da təsir göstərə bilərlər”.\nAyətullah Xamenei siyasi qrupların təşkil edilməsinin gənclərin ölkənin ümumi hərəkatına daxil olması və buradakı effektiv iştirakı metodlarından olduğunu dedi: “Partiyaçılıq oyunu bərəkətsizdir. Ancaq siyasi mövzular və hadisələrin şərhi və analizi, bu analizin başqalarına transfer edilməsi məqsədi daşıyan siyasi qrupların təşkili çox əsaslı rol oynaya bilər”.\nAli Rəhbər qeyd etdi ki, universitetlərdə dəyirmi masaların və azad düşüncə dərnəklərinin təşkili gənclərin səhnədə effektiv iştirakının başqa bir metodudur.\nO bu hərəkətin ləng olmasından narazı olduğunu dedi: “Gənclər rektor və digər rəhbər şəxslərin hərəkətini gözləməsinlər, özləri yaxşı araşdırma aparmaqla, dinamik düşüncəli və səlis nitqi olan fərdlərin iştirakı ilə bu dəyirmi masaları və azad düşüncə dərnəklərini təşkil etsinlər”.\nAyətullah Xamenei dedi: “Hal hazırda tələbələrin çox hissəsi fəal təşkilatların üzvü deyil. Ancaq bu cür fəaliyyətlər həyata keçirilsə, tələbələrin çox hissəsi tələbə təşkilatlarına və fəaliyyətlərinə qoşulmaq üçün maraq göstərər”.\nAli Rəhbər tələbələrə tövsiyə etdi ki, xalqın ümumi hərəkatının ölkənin parlaq üfüqünün reallaşdırılması istiqamətinə yönləndirilməsi və bu hərəkatda iştirakı üçün univeristetlərin daxilində inqilabçı qruplar təşkil etsinlər, müqavimət prinsipli ölkələrin tələbələrini beynəlxalq və dünya səviyyəli məsələlərlə bağlı müzakirələrə dəvət etsinlər.\nAyətullah Xamenei elmi qrupların təşkilinin və elmi əsaslı mərkəz və şirkətlərlə əməkdaşlıq edilməsinin də effektiv metodlardan olduğunu dedi: “Xidmətlərin təklifi, o cümlədən cihadçı qrupların ayrı-ayrı regionlara səfər etməsi çox mühüm həll yollarındandır. Bu fəaliyyət nə qədər gücləndirilsə və məqsədyönlü olsa, gənclərin səhnədəki yaradıcı rolunun miqyasını artıra bilər”.\n“Xalqın məlumatlandırılması fəaliyyətləri”, yəni sui-istifadələr, qaçaqmalçılıq və bənzər məsələlərlə bağlı düzgün informasiya verilməsi və ayrı-ayrı siniflərin sosial məsələlərində iştirak İnqilabın Rəhbərinin gənclərin ölkənin ümumi hərəkatına necə qoşulması və effektiv rola malik olmasını ehtiva edən iki digər metod olduğunu dedi.\nO əlavə etdi: “Təbii ki, bu həll yolları ölkənin ümumi strategiyası olan İslam cəmiyyətinə və mütərəqqi İslam mədəniyyətinə nail olmaq prinsipindən ilham almalıdır”.\nAyətullah Xamenei çıxışının bu hissəsini bir növ yekunlaşdırarkən dedi: “Bu fəaliyyətlər məsuliyyətli gənc nəslin ölkənin idarəetmə sisteminə daxil olması ilə nəticələnəcək. Təbii ki, məsuliyyətli və sözün əsl mənasında hizbullahçı gənclər ölkənin yüksək adminstrativ heyətinə daxil olduqlarında ümumi hərəkat daha da sürətlənib yaxşılaşacaq”.\nO, mühüm bir məsələni qeyd edərək dedi: “Gənclərin ölkənin ümumi hərəkət prosesinə daxil olması və orada effektiv rol oynaması məqsədilə həyata keçirilən fəaliyyətlər gənclərin təşkilatlarının elmi işləri və məqsədlərinə zərbə vurmamalıdır. Hər iki iş birlikdə aparılmalıdır. Çünki həm elmi sahədə yüksək nailiyyət əldə etmək olar, həm də cihadçı qruplarda, nəşryyatlarda və tələbə təşkilatlarında iştirak etmək olar”.\nAyətullah Xamenei tələbə nəşriyyatları haqqında bunları dedi: “Bu nəşriyyatlarda fəaliyyət göstərən şəxslər təşkilar yaratmaqla tələbləik illərindən sonra da nəşriyyat sahəsindəki fəaliyyətlərini davam etdirə və faydalı ola bilərlər”.\nO, gənclərin və təşkilatların dəvət gözləməsi məsələsinə işaə edərək dedi: “Tələbə təşkilatları dəvət gözləməməlidirlər, hər bir kəs və hər bir təşkila bacardığı sahədə spontan olmalıdır. Əlbəttə, meydana dinamik və sistemli fikir və düşüncə ilə daxil olmalı, problemlərə əhəmiyyət vermədən effektiv rol oynamalıdır”.\nAli Rəhbər düşmənlərin yumşaq planlarının puça çıxarılmasının gənclər və tələbə təşkilatlarının qeyd olunan həll yollarına əməl etməsinin mühüm nticələrindən olduğunu dedi: “Düşmən gənc nəsli iflic etmək məqsədilə onları ehtiras oyadan vasitələr, narkotik maddələr və virtual məkanda boş-boş fəaliyyətlərlə məşğul olmağa və ümidsizliyə sürükləməyə çalışır. Ancaq gənclər və tələbə təşkilatlarının ümidverici və sevinc bəxş edən hərəkətləri bu planı da iflasa uğradacaq”.\nAyətullah Xamenei qeyd etdi ki, ölkənin müjdə və ümidverici amilləri məyusedici amillərindən çox-çoxdur. Daha sonra o, tələbələrin bu görüşdə qabartıqları bəzi məsələlərə işarə edərək vətənin əziz gənclərinə dedi: “Cavabdeh şəxslərdə və ya qurumlarda yüz problem görsəniz də qətiyyən ümidsizliyə qapılmayın, Allaha təvəkkül edib problemlərlə mübarizə apararaq gələcəyin parlaq üfüqünü reallaşdırın”.\nO əlavə etdi: “Siz gənclər əmin olun ki, bəşəriyyətin düşmənləri olan ABŞ-ın yoxsul mədəniyyətinin və İsrailin süqutunun şahidi olacaqsınız”\nGörüşün əvvəlində tələbə təşkilatlarının 11 nəfər nümayəndəsi çıxış etdi.\nTeqlər : #Ayətullah,#Xamenei:,#Nüvə,#proqramına,#dair,#sənədin,#(HBFPnin),#icra,#formasına,#çox,#inamım,#yox,#idi,


4 mart 2013, 10:06\n1. Uzun müddət qulaqcıq taxmayın.\n2. Telefona sol qulağınızla cavab verin.\n3. Gündə iki dəfə qəhvə içməyin.\n4. Soyuq su ilə dərman atmayın.\n5. Axşam saat 7-dən sonra yemək yeməyin.\n6. Yağlı yeməklərdən az istifadə edin.\n7. Səhər daha çox, axşam isə daha az su için.\n8. İdman edin, avtomobillə gedəcəyiniz yerə piyada gedin.\n9. Xərçəng və Alsheymer xəstəliklərinə qarşı antioksidanlarla zəngin olan qidaları süfrənizdən əskik etməyin.\n10. Şəkər, duzdan az yararlanın, qatı marqarin yağından mümkün qədər uzaq olun.\n11. Hər yaşda mütləq süd için. Çünki orqanizm kalsium və fosfor kimi minerallarla ehtiyacını 1 stəkan süd ödəyir.\n12. Xolesterol səviyyəsini həmişə nəzarətdə saxlayın. Məlum olmuşdur ki, xolesterol səviyyəsi yüksək olan insanların həyatı təhlükə altında ola bilər.\n27 fevral 2013, 18:00\nBu sual bütün anaları çox maraqlandırır və narahat edir. Böyüklərdəki kimi, bu uşağın fiziki və psixoloji durumundan, temperamentindən, uşağın rejimindən və s.asılıdır.\n18 fevral 2013, 23:47\n15 fevral 2013, 06:53\n— Əvvəlcədən özünüzə çox sevdiyiniz, amma sizə balaca olan bir paltar alın. Bu arıqlama istəyinizi artıracaq.\n— Alış-verişə balaca çantalarla gedin. Əsasən təbii qidalar almağa çalışın.\n— Aşağı kalorili qidalara üstünlük verin.\n— Əti, yağı, pendiri tərəvəzlərlə əvəz edin.\n— Mağazaya heç vaxt ac halda getməyin.\n— Qəbul etdiyiniz qidaların yağ miqdarını azaldın. Salatlara və yeməklərə yağlı sous, ketçup, mayonez əlavə etmək yerinə quru meyvə, limon şirəsi əlavə edin.\n— Az-az, amma tez-tez yeyin.\n— Şirniyyatları quru meyvələrlə əvəz edin.\n- Mətbəxdə uzun müddət qalmayın.\n— Ac qalaraq bir dəfəyə çox yeməkdən çəkinin.\n— Yemək zamanı bol-bol göyərti, salatlardan istifadə edin.\n— Qaranlıqda, televizorun qarşısında yemək yeməyin.\n— “Fast-food ”dan istifadəni azaldın. Istifadə etdiyinizdə isə mütləq göyərti, canlı qidalar əlavə edin.\n9 fevral 2013, 15:34\nAllahın yaratdığı canlılar içərisində öz taleyinə ən çox təsir göstərə biləcək varlıq insandır. Ən böyük ağac belə ətraf mühitin təsirindən (günəşdən, küləkdən, yağışdan) və ya bir uşağın onun budaqlarını qırmasından özünü qoruya bilmir.\nHərəkət etmək qabiliyyəti olan heyvanlar da nə qədər fiziki baxımdan güclü, davamlı olsalar da, insanlarla müqayisədə çox aciz görsənirlər. Böyük Yaradan yaratdıqları içərisində ən böyük dəyər verdiyi insana həm də ən böyük seçim imkanı vermişdir. Bu mənada insanın fiziki və mənəvi durumu tam olmasa da, müəyyən mənada onun özündən asılıdır. Həkim olduğum üçün bu böyük mövzunun ancaq sağlamlıqla bağlı hissəsi haqqında fikrimi bölüşmək istədim. Ümumdünya Səhiyyə Təşkilatının verdiyi məlumata əsasən, cəmiyyətdə insanların sağlamlığında səhiyyənin rolu gözləndiyindən çox az, cəmi 10 % -ə bərabərdir. İnkişaf etmiş səhiyyə insanlara bundan artığını verə bilmir. İnsanlar isə onlara təklif olunan bu cüzi imkandan belə tam istifadə etmirlər. Xəstələrin həkimlərə vaxtında deyil, xəstəlik ağırlaşdıqdan sonra müraciət etmələri və bu zaman da xəstəliyin çətin müalicəyə tabe olduğu hamıya məlumdur. Dahi Nizami Gəncəvi hələ 850 il bundan qabaq yazırdı:\n8 fevral 2013, 13:19\nOtağın sadə, səliqəli və rahat olması əhvali-ruhiyyəyə, insanın psixoloji vəziyyətinə öz təsirini göstərir. Bu mənada valideynlər böyüdüb boya-başa çatdıracaqları körpələri üçün gözəl oyuncaqlarla yanaşı, rahat otaqlar da arzulayırlar.\nDünyaya yeni gəlmiş körpəsi üçün otaq hazırlamaq və bu otağı yeni əşya və ya mebellə bəzəmək hər bir valideynin arzusudur. Bəzən isə valideynlər otağın gözəl görünməsi üçün o otağı lazım olandan çox “bəzəyirlər”. Əslində isə körpə otağını lazımsız əşyalarla və ya mebellərlə bəzəmək düzgün deyil. Çünki bu, ən azı körpəyə yorucu təsir bağışlayır.\nİlk növbədə, otağın təhlükəsiz və rahat olmasını düşünməlisiniz. Yaxşı olar ki, döşəmə taxtadan deyil, parketdən olsun, çünki taxta tez çirklənir və çətin təmizlənir. Döşəməyə xalça sərilməsi də uşaqlar üçün uyğun deyil. Çünki xalça toz və mikroorqanizmləri özünə çəkir ki, bu da müxtəlif mikrobik və allergik problemlərə yol açır. Ən idealı yuyulması və silinməsi asan olan döşəmə növlərindən istifadə etməkdir.


Adalet.az | MİSRALANMIŞ AL-ƏLVAN İŞIQLAR Adalet.az | MİSRALANMIŞ AL-ƏLVAN İŞIQLAR Adalet.az | Ədalət -\nMİSRALANMIŞ AL-ƏLVAN İŞIQLAR\nZəlimxan Yaqubun oxucuların üzünə açdığı qapı\n28332 | 2011-04-01 23:13\nHərdən adama elə gəlir ki, o hər şeyi bilir və hamını da çox gözəl tanıyır. Hətta bir az da ifrata varıb düşünür ki, onun görüb bildiyi qədər heç kim bilmir və görmür. Bunun içərisində bir özündən razılıq, bir də insanın mənsub olduğu gendən, xalqdan gələn məqamlar var. Yəni "ot kökü üstə bitər" deyiblər. Bax, bu anlamda insan, xüsusilə Azərbaycan insanı başqalarından çox fərqlənir. Deyəsən bir az qəliz danışdım, qəliz yazdım. Amma içimdən gələni yazmaq, demək üçün suyu bulandırmağa üstünlük verdim ki, durulduqca onun şəffaflığı, onun göz nuru kimi, gün işığı kimi gərəkliyi ortaya çıxsın...\nXalq şairi Zəlimxan Yaqubu təqdim etməyə ehtiyac yoxdu. Oxucu onun özünü də, sözünü də elə özü qədər, sözü qədər də tanıyır. Bir-birinə calanıb zəncirvari uzanıb gedən fikirlərinin, misralarının, duyğularının, istəklərinin, odunun-alovunun, ürəyinin səsinin, hərarətinin, bir sözlə, varlığının məziyyətlərini bildiyi qədər də sevir və sevdiyi qədər də Zəlimxan Yaqubun poeziyasına, özünə, sözünə, fikir dünyasına vurğundu. Bu vurğunluq Zəlimxan Yaqubun haqdan halalı olan bir paydı, bir vergidi, bir ərməğandı... Bax, bütün bunların içərisində Zəlimxan Yaqub haqqında nəsə demək, təzə nəsə axtarmaq, təzə nəsə görmək özü də elə Zəlimxan Yaqubun şeirlərinə bürünüb söz-söz, misra-misra, bənd-bənd, şeirlərlə yol getməkdi. Elə bir yol ki, o yolun əvvəli Zəlimxan sözüdü, sonu Zəlimxan sözüdü, əvvəli Zəlimxan Yaqubdu, sonu Zəlimxan Yaqubdu.\nHeç bir mübaliğəsiz, heç bir bənzətməsiz içimdən gələn tam səmimiyyətlə etiraf edim ki, Azərbaycan poeziyasında xalqın doğrudan da özünün şairi saydığı beş-üç söz adamının sırasında yerini tutan Zəlimxan Yaqub təpədən-dırnağa sözdən misraya qədər oturuşmuş, hopmuş, heykəlləşmiş bir Azərbaycan şairidi, bir xalq şairidi, bir el aşığıdı, bir el sənətkarıdı. Və mən də onu bu qədər tanıyıb sevdiyim üçün hər misrasının, hər sözünün işığından tutub saatlarla yol gedirəm, özü də gözüyumulu. Bilirəm ki, bu yolda mənə badalaq gələn olmayacaq, məni arxadan vuran olmayacaq. Çünki burda gizli işlər yoxdu, burda xudpəsəndlik yoxdu. Burda bir Allah sevgisi var, Allah vergisi var, Tanrı işığı var. Tanrı işığında da gedilən yol həmişə ağappaq olur - süd kimi...\nYəqin ki, sevənləri, vurğunu olanlar Zəlimxan Yaqubun ədəbi yaradıcılığından, onun poetik üfüqlərindən xəbərdardı. Mən də xalq şairmizin, ustadım Zəlimxan Yaqubun hər təzə sözünü, hər təzə misrasını, hər təzə kitabını həsrətlə gözləyə-gözləyə, sevgi ilə oxuya-oxuya həm bir qürur yaşayıram, həm də sözün, şeirin sirlərinə valeh oluram. Bax, elə buna görə də ustadımın yeni çıxan kitablarnı səbirsizliklə gözləyir, onların dünyaya gəlişinə sevindiyim qədər də mütaliəsindən xüsusi ləzzət alıram...\nAçığını deyim ki, dəfələrlə evində qonaq olduğum ustadım şeirlərindən, poemalarından, hətta oxucunun hələ xəbəri olmadığı, mürəkkəbi qurumamış şeirlərinin ilk dinləyicisi olaraq xoş anlar yaşamaq mənim payıma çox düşüb. Hər dəfə də xalq şairimizin müəyyən məsələlərə toxunarkən iş otağında, stolunun bir küncündə və yaxud da kitab rəfində yer almış qalın bloknota istinad edərək söylədiyi fikirlər məndə maraq yaratdığı qədər də şairimizin hansı xəzinələrə kəmənd atdığını da diqqətimdən yayındırmamışdı. Lakin heç vaxt ağlıma gəlməmişdi ki, günlərin birində böyük ustadım təqdimatında işıq üzü görəcək "Zəlimxan Yaqub. Düşüncələrin simfoniyası" kitabı ilə baş-başa qalacağıq.\nBəli, bu günlərdə "Vətən" nəşriyyatı xalq şairi Zəlimxan Yaqubun "Düşüncələrin simfoniyası" adlanan qeydlər toplusunu oxuculara təqdim edib. Böyük tirajla və çox poliqrafik cəhətdən məharətlə hazırlanmış bu kitabın ön sözü yerində xalq şairimizin oxuculara ünvanlanan ilk cümləsində deyilir: "Əziz oxucular! Sizə təqdim olunan bu kitab şəxsi yaradıcılığımın deyil, ömrüm boyu mütaliə etdiyim, qeydlər götürdüyüm, sevə-sevə həm vərəqlərə, həm də yaddaşıma köçürdüyüm kitablardan gələn dahilərin, dühaların yaratdığı zəngin və tükənməz söz, fikir xəzinəsindən say-seçmə ipə-sapa düzülən incilərdi..."\nMən bu sözlərlə başlanan kitabı çox qısa bir müddətdə təkrar-təkrar oxudum və qarşımda sözün bütün mənalarında ucu-bucağı görünməyən, eni-boyu bilinməyən, dərinliyi, hündürlüyü ölçüyə gəlməyən bir dünya açıldı, bir aləm canlandı, bir sirlərlə naxışlanmış, fikirlərlə cilalanmış, bir ucu buludlardan o yanda, bir ucu yerin dərinliklərindən də dərində olan söz kəhkəşanı yarandı. Öz-özümə düşündüm ki, doğrudan da ilahi söz, ilahi kəlam çox qüdrətli imiş. O qüdrəti dərk etmək, o qüdrətə tapınmaq, o qüdrətə sığınmaq, istinad etmək və nəhayət onun içində yaşayıb ona qaynayıb-qarışmaq hər əliqələmlinin, hər "yazaram" deyib ortaya düşənin, qarğı atını aşağı-yuxarı çapmaqla öyünənin işi deyil. Burdan baş açmaq, bu dünyaya üz tutub onun sakininə çevrilmək üçün bütün mənalarda söz adamı, şair olmalısan.\nOxuyuram "Düşüncələr simfoniyası"nı. Qarşımda dünyanın tanıyıb, sevib dəyərləndirdiyi Nizaminin, Hötenin, Taqorun, Lermontovun, Belinskinin, Şekspirin, Balzakın, Güntəkinin, Cek Londonun, Servantesin, Hüqonun, Mark Tvenin, Heminqueyin, Əbdürrəhman Caminin, Çingiz Aytmatovun, Ordubadinin, Tolstoyun, Radi Fişin, Nəsib Fazil Qısakürəkin, Cəfər Cabbarlının, Puşkinin, Nerudanın, Çernışevskinin, Dostoyevskinin, Drayzerin, daha kimlərin, kimlərin bir-birindən dəyərli, bir-birindən mükəmməl, bir-birindən samballı, bir-birindən işıqlı və mənalı fikirləri ilə qarşılaşıram. Və dərhal da ağlıma gəlir ki, bu qədər fikirləri oxumaq, mütaliə etmək, onları vərəqə və yaddaşa yazmaq, onlara istinad etmək, onlardan bəhrələnmək, onları özününküləşdirmək, şeirləşdirmək yalnız xalqın şairinin, yalnız fitri və böyük istedad sahibi olan insanın gücü daxilindədi. Bu gücü da Tanrı Zəlimxan Yaquba verib.\nTəsəvvür edin ki, kitabın ön səhifələrindəki fikirlərin çəkisi və vəzni ilə sonuncu fikir və vəzn arasında gözlə görünməyən, amma ağılla dərk edilib fəhm olunan bir körpü var- fikir körpüsü, müdriklik körpüsü. Məsələn, Taqorun dediyi kimi:\nYalan qüdrət olar\nancaq heç vaxt həqiqətə çevrilə bilməz.\nO şey ki, doğmadır, səmimidir, sadədir\no şeyi təbəssümlə bağrına bas.\nVə yaxud Cek Londonun söylədiyi:\nCanlı bir qadın ürəyi nədir ki, mənim məhəbbətim daşları da əridər.\nMəncə sevginin gücünü və fikrin möhtəşəmliyini bu iqtibasda səsləndirildiyi kimi dilə gətirmək üçün yalnız və yalnız ilahi sevginin sahibi olmalısan. Elə bir sevginin ki, o sevgi son zirvə nöqtəsi olsun.\nZəlimxan müəllimin sevə-sevə qeydlər etdiyi və kitab şəklində bizə ünvanladığı fikirlərin arasında Ə.Caminin fikirləri:\nArvadın işinə o qədər səbrli olma ki, qeyrət səddinə ziyan düşsün.\nVə yaxud Servantesin:\nMüharibədə alınan yaralar\ninsanı şərəfsiz deyil,\nHeç bir şeyi olmayanın\nBaşının üstündə Allahı var.\nHamıdan qüvvətli olan Tanrı hər zaman bizim üstümüzdədir\nfikirləri təkcə düşündürmür, həm də düşündüyündən nəticə çıxarmağa səsləyir. Təbii ki, bu böyük fikirlərin az-çox səsləşən formaları bizim xalq deyimlərimizə, atalar sözlərimizdə qarşımıza çıxır. Amma gəlin etiraf edək ki, qadınla bağlı deyilən, Allahı başımızın üstündə görməyimizi xatırladan fikirlər bizim mentalitetimizə daha çox uyğun gəlir.\nMən vərəqləri çevirirəm. Hər çevrilən vərəqdə sanki neçə-neçə hiss, duyğu, istək, arzu, düşüncə, bir sözlə, qalaq-qalaq kitabların yazıb deyə biləcəyi hikmətlər oxunur, yaddaşa köçür. Etiraf edim ki, mənim bu deyimlərin, bu böyük dünyanın içərisində daha çox yaddaşıma köçürdüyüm məqamlar sevgi ilə, vətənlə, insanla bağlı olan məqamlar idi. Və Servantesin bir fikrini özümdən asılı olmadan bir neçə dəfə təkrarlayıram:\nSevgi yoxluğundan ölmək dəhşətdir.\nSevən və iztirab çəkən qəlb ülvidir.\nDünyada bircə nəfər də olsa sevən adam tapılmasaydı - Günəş sönərdi.\nHəqiqi sevgi səhər şəfəqi kimi işıqlı,\nqəbir kimi laldır.\nBöyük hikmətlərlə baş-başa qaldığım məqamda özümdən asılı olmayaraq, mən də qeydlər aparmağa başlayıram. Və bu qeydlərimin sırasında E.Voyniçin fikirləri önə keçir:\nArvad cavan olanda ona kişi lazımdı.\nO şey ki, mümkün deyil, onun öhdəsindən gəlmək olmaz.\nNövbəti söz işığı Nerudaya aiddi. Mən bu böyük yazarın fikirlərini vərəqə köçürürəm:\nŞairin gördüyü işi onun şəxsi işidir. Amma, bu iş bütün insanlar üçün görülür.\nBu fikirləri isə şərqin son dərəcə böyük söz sahibi olan Cəvahirləl Nehruya aiddir:\nBiz asanlıqla əldə etdiklərimizin qədrini az bilirik.\nAilə xatirinə bir adamı, icma xatirinə ailəni, ölkə xatirinə icmanı, Ruh xatirinə bütün bir aləmi qurban ver.\nÇernışevskinin Rusiya tarixində, bütövlükdə inqilablar tarixində xidmətləri danılmazdı və onun əsərlərində ifadə etdiyi böyük fikirlər həmişə diqqəti çəkibdi. Amma Zəlimxan müəllimin "Nə etməli" əsərindən seçib altını cızdığı fikirləri xüsuslə adamın ruhuna, düşüncələrinə ilham verir. Məsələn:\nÖlməyə hazır ol, sevgisiz öpüş vermə.\nAdaxlına necə baxırdın, arvadına da elə bax. Sən ona belə baxsan, toyunuzdan doqquz il sonra da o sənin ürəyində gəlinlikdə oyatdığı şairanə duyğular oyadacaq.\nDostoyevskinin "Cinayət və cəza" əsərindən ustadın altını cızdığı fikirlər içərisində:\nSən mənə yalan de, ancaq öz ağlınla yalan de. Onda mən səni öpərəm də.\nAdamın öz ağlı ilə yalan deməsi yad bir adamın ağlı ilə doğru deməsindən yaxşıdır.\nÖz ağlınla yalan desən sən insansan, özgəsinin ağlı ilə doğru deyəndə isə sən ancaq quşsan.\nTürk yazıçısı Nezihe Arazın "Eşq peyğəmbəri" əsərindən:\nAğıl sevginin izahında acizdir. Sevginin və aşiqliyin gerçəyini yenə ancaq sevgi deyə bilər.\nMəzar həbsxana deyil, canın həbsdən qurtarmasıdır.\nBütün dünyanın sərxoşları ayıldı, amma bizim sərxoşlar hələ də ayılmamışdır.\nVə nəhayət yaradıcılığını həmişə mütaliə etdiyim N.F.Qısakürəkdən:\nCəmiyyət öz daxili dünyasında yatır, amma yuxusunu şairlər görür, yozur.\nBəli, çox qısa bir iqtibaslar gətirdiyim bu kitab indi mənim yazı masamın üzərində bir sirdaşa, bir dosta çevrilib. Bu sirdaşı, bu dostu mənə və mənim kimi oxuculara xalq şairimiz ərməğan edib. Zənnimcə, düşünmək qabiliyyəti olan hər kəsə bu Zəlimxan müəllimin açdığı bir üfüq, göstərdiyi bir sonsuz aləmdi. Bu aləmin hər zərrəsi işıqdı. Ürəkləriniz heç vaxt işıqsız olmasın. Sizə isə ustad, bəxş etdiyiniz işığa və yaradıcılığınızın bu rəngarəng məqamlarına görə (əslində bu Sizin yaradıcılığınızda yeni bir ünvandı! - Ə.M.) təşəkkür edirik.


Xarici kəşfiyyat orqanlarının proseslərdə əli var - Fərəc Quliyev » davam.az - BÜTÖV AZƏRBAYCAN ADINA!\nXarici kəşfiyyat orqanlarının proseslərdə əli var - Fərəc Quliyev\n30.11.2015 [13:21] - Xəbərlər, Müsahibə, Özəl xəbər, Fərəc Quliyev\nMillət vəkili, Milli Dirçəliş Hərəkatı Partiyasının sədri Fərəc Quliyev son günlərdə Azərbaycanın ictimai-siyasi həyatında gündəm mövzusu olmuş proseslər barədə “Cümhuriyət”in suallarını cavablandırıb.\n- Fərəc bəy, ilk olaraq Nardaranda polislə dindarlar arasında baş vermiş insidentlə münasibətinizi bilmək istərdik.\n- Şəhid olmuş polislərimizə Allahdan rəhmət diləyirəm. Təəssüf edirəm ki, Azərbaycanda qardaş-qardaşı öldürüb. Nə səbəblə olursa-olsun azərbaycanlılar biri-birlərinə qarşı olublarsa, bu hamımız tərəfindən ağrılı qarşılanır. Hesab edirəm ki, Azərbaycanda ciddi maraqları olan və bizə dost olmayan qonşu dövlətlərin ölkəmizə qarşı proyektləri var. İndi bu açıq şəkildə üzə çıxır. Nardaranda baş verənlər dinlə əlaqədar deyil. İranın kəşfiyyat orqanlarının proseslərdə birbaşa rolu var. Azərbaycanda dini dövlətə qarşı qoymaq, bölücülük yaratmaq üçün din amilindən istifadə edirlər. Məsələni Azərbaycana qarşı xaricdən təhdid kimi və ölkəmizlə bağlı proyektin həyata keçirilməsi üçün çalışma kimi qeyd etmək lazımdır. Belə hallara qarşı dövlət tərəfindən ən ciddi tədbirlər görülür və bunu təqdir edirəm. Daxili İşlər Nazirliyi və digər güc strukturları tam səfərbər olaraq, dövlətə qarşı olan bütün cəhdlərin qarşısını almalıdırlar. Kimsə, hansısa qurum, hansısa dövlət Azərbaycanın dövlət maraqlarını tapdalamaq, ölkəmizə qarşı olmaq, burada pozuculuq fəaliyyəti göstərmək istəyirsə ən sərt tədbirlərlə qarşılaşmalıdır. Azərbaycan polisinə atəş açmaq, onu öldürmək dövlətimizin atributunu, Azərbaycan qanunlarını, Azərbaycan millətini öldürmək deməkdir. Polis bu millətin güvənc yeridir. Polis müharibədə səngərlərdə də döyüşüb, indi təhlükəsizliyimizi təmin edir. Üzərində Azərbaycanın gerbini, bayrağını daşıyır. Ayıq-sayıq olmaq lazımdır. İnzibati tədbirlərdən əlavə din adamları, dini qurumlar da ehtiyatlı olmalıdırlar. Orta, ali məktəblərdə, bütün ictimai yerlərdə aydınlaşdırmalar aparılmalıdır. Telekanallarda bayağı verilişlərin yerinə dinin əsl mahiyyəti göstərilməlidir. İslam dini pozucu yox, barış dinidir. İslam təkcə müsəlmanlara yox, digər dinlərin daşıyıcılarına da sayğı ilə yanaşır. Buna görə hesab edirəm ki, Nardaranda baş verənlər başqa dövlətlərin Azərbaycanda pozuculuq fəaliyyətinin tərkib hissəsidir. Proseslərdə aldadılmış gənclər də iştirak edə bilərlər. Onlar da ayıq-sayıq olsunlar. Doğru yolda olmaq daha məqsədəuyğundur. Valideynləri bu məsələlərdən onları çəkindirməlidirlər. Başqalarının maraqlarını burada prioritet edib onların qulluğunda duraraq, ölkəni qarışdırmaq olmaz.\n- Fikrinizcə, bu cür halların qarşısını almaq üçün olmazdı ki, təhlükəsizlik sistemi radikallarla ayrı-ayrılıqda mübarizə aparsın?\n- Təhlükəsizlik orqanları bunun detallarını daha yaxşı bilirlər. Hər kəsin bir iş prinsipi var. Buna görə hüquq mühafizə orqanlarına əməliyyat haqqında məsləhət verməyimiz doğru olmazdı. Yəqin ki, bu əməliyyatları həyata keçirənlər bütün detalları nəzərə alıblar, daha peşəkar davranıblar. İndi kənardan baxıb keçmişə qiymət vermək, “əməliyyatı başqa cür aparmaq lazım idi” demək rahatdır. Amma realda baş verənlər tamam başqa bir məsələdir. Heç kəs istəməzdi orada kimsə öldürülsün. Hər halda baş verənlər artıq geridə qalıb. Hesab edirəm ki, Azərbaycan polisi və onun yüksək rütbəli zabitləri peşəkardırlar. 20 ildən çoxdur ki, müstəqil Azərbaycanın qorunması üçün əllərindən gələni ediblər. Təhdidçiləri, terrorçuları, Azərbaycana qarşı olan pis niyyətliləri aradan qaldırıblar. Bundan sonra da polisə, onun peşəkarlığına güvənirəm və doğru qərarlar qəbul edəcəklərinə inanıram.\n- Gündəmi məşğul edən bir başqa məsələyə, Rusiya-Türkiyə gərginliyinə münasibətinizi bilmək istərdim. Bu məsələyə münasibətdə Azərbaycanda rusiyapərəstlər boy göstərdilər. Sizcə, belə adamlar Azərbaycanın təhlükəsizliyi üçün təhdid hesab edilə bilər?\n- Boy göstərdilər, amma Azərbaycan insanı, Azərbaycan türkü də bu prosesin qarşısında dayandı və xalqın milli iradəsinin nədən ibarət olduğunu sərgilədi. Məlum oldu ki, Azərbaycan türkü Türkiyənin, türkmənlərin yanındadır. Bizi ruhən bölə bilməzlər, biz problemlərdə bölünməli deyilik. Türkiyənin problemi türk dövlətlərində yaşayan türklərin, həmçinin bizim problemimizdir, bizim problem də onların problemidir. Biz bu gün onların yanında olmasaq, sabah onlar bizim yanımızda olmayacaqlar. Düşmənlərimiz öz fəaliyyətləri ilə zorən bizi bir yerdə olmağa məcbur edirlər. Türk dünyası içərisində “Böyük Ermənistan” qurmaq çağırışları etməklə, “soyqırım” məsələsini ortaya atmaqla təkcə Türkiyəni təhdid etmirlər. Onlar artıq Azərbaycanın böyük bir hissəsini işğal ediblər. Ağrı dağını Ermənistan öz gerbinə həkk edib və qardaş ölkəyə, həmçinin bizə qarşı ərazi iddiasındadır. Rusiya da türk dünyası içərisində “Böyük Ermənistan” yaratmağa çalışır. Yəni düşmənlərimiz birgə mövqedən çıxış edirlərsə, biz mütləq millət olaraq onların qarşısında birgə dayanmalıyıq, milli maraqlarımızın əzilməsinə imkan verməməliyik. Məsələyə beynəlxalq hüquq normaları tərəfindən yanaşanda da Türkiyə və türkmənlər haqlı tərəfdir. Rusiya-İran birliyi və başqaları İŞİD-lə mübarizə adı altında türkmənləri, türkləri qırırlar. Bu soyqırımdır. Hər kəs öz yerini bilməlidir. Türkiyə sərhədlərini pozan rus qırıcılarına qarşı doğru addım atıb. Bir də təkrarlayıram ki, Moskva rəsmən Türkiyədən üzr istəməli, bunun hesabatını verməlidir. Əminəm ki, yaxın zamanlarda Rusiyanın hegemonluğuna son qoyulacaq. Dünya qarşısında etdiyi haqsızlıqlara görə, qınağa tuş gələcək, bunların əvəzini ağır formada verəcək. Mən “Türkiyənin yanında olaq!” çağırışları edənləri alqışlayıram, Rusiyanın yanında olanların da ağıllı olmalarını və düşünmələrini arzu edirəm.\n- Rusiyanın Gürcüstandan başlatdığı imperiya müharibəsi var və bu gün bu proses Yaxın Şərqdə davam edir. Fərəc bəy, Rusiya özünü burada boxova sala bilər? Ukrayna və Gürcüstanla müqayisədə Rusiyaya qarşı Suriya əməliyyatlarına münasibətdə digər dövlətlər çoxdurlar, həmçinin aqressivdirlər.\n- Rusiya bütün zamanlarda öz xilasını müharibələr törətməklə axtarır. Həmişə özü yıxılanda öz uçqunlarının zir-zibilləri altına qonşularını salmaq cəhdləri olub. Jirinovski deyir ki, “Biz Türkiyə ilə bir neçə dəfə müharibə aparmışıq və qalib gəlmişik”. Bunların hamısı Pirr qələbələri olub. İkinci Dünya Müharibəsindən də bu görünür. Rusiya hal-hazırda ən geridə qalmış dövlət səviyyəsindədir. Hesab edirəm ki, Əfqanıstanda yaşadığı biabırçılığı Suriyada təkrarlayacaq. Artıq daxildə azadlıq mübarizəsi aparan xalqlarla qarşı-qarşıya qalacaq. Rusiyanın tükənməsinin, sonunun başlandığını görürəm.\nBu hadisələrdən sonra artıq Rusiyaya ərköyün uşaq münasibəti göstərməyəcəklər. Bildiyiniz kimi, Böyük Britaniya Rusiya ilə bütün əlaqələri kəsmək barədə qərar verdi. Digər dövlətlər də bu cür davranacaqlar. Zatən beynəlxalq sanksiyalar Rusiyanı çökdürmüş vəziyyətdədir.\nHansısa ölkədə müharibə başladıb bununla pul qazanmaqla vəziyyətdən çıxmaq mümkün deyil. Rusiya özü-özünü dalana dirədi. Hesab edirəm ki, nəhayət dünya bu imperiyanın təhdidlərindən qurtulacaq.


Millimizin üzvlərindən "11-liy"ə doğru ilk addım » Sportnet.az\nMillimizin üzvlərindən "11-liy"ə doğru ilk addım\nTarix: 31-08-2015, 18:06 Baxış sayı: 1 222 > Bölmə: Su idmanı / Akademik avarçəkmə\nFransanın Eqebelet əyalətində keçirilən dünya çempionatında Azərbaycan akademik avarçəkənləri Aleksandr Aleksandrov və Boris Yotovdan ibarət duet mübarizəyə başlayıb. Sportnet.az-ın məlumatına görə, 2 nəfərlik qoşa avarlı qayıqla (M2X) çıxış edən cütlük seçmə yürüşdə Sten-Erik Andersen-Kaur Kuslap (Estoniya), Georgi Bojilov - Kristian Vasilyev (Bolqarıstan), Robert Menson - Kris Harris (Yeni Zelandiya), Hüqo Buşeron - Matyö Androdias (Fransa) və Ceyms Makray - Aleksandr Belonoqov (Avstraliya) duetləri ilə yarışıb.\nTəmsilçilərimiz finişə 6 dəqiqə 17,11 saniyəyə çataraq, 4-cü yeri tutublar. Bu nəticə ilə onlar Fransa (6:08.80), Yeni Zelandiya (6:10.46) və Avstraliya (6:14.85) cütlükləri ilə birgə 1/4 finala yüksəliblər. Növbəti mərhələ yürüşü sentyabrın 3-də keçiriləcək. 2 nəfərlik qoşa avarlı qayıqla yürüşlərdə ilk "11-liy"ə düşənlər 2016-cı il Rio-de-Janeyro Yay Olimpiya Oyunlarına lisenziya qazanacaqlar.\nQeyri-olimpiya tipli 1 nəfərlik yüngül çəkidəki təmsilçimiz Cavid Əfəndiyev də 1/4 finala yüksəlib. 25 yaşlı avarçəkən təsəlli yürüşündə yalnız puerto-rikolu Jozef Purmandan 1,84 saniyə geri qalaraq, 7 dəqiqə 13,33 saniyə nəticə ilə 2-ci yeri tutub. Hər iki idmançı növbəti mərhələyə yüksəlib. 1/4 final yürüşləri sentyabrın 2-də olacaq.\nTarix: 14-09-2019, 13:01 Bölmə: Döyüş növləri / Taekvondo / Göy\nMillimiz yenə məğlub oldu\nTarix: 27-08-2019, 20:25 Bölmə: Futbol / Milli komanda\nTarix: 16-09-2019, 20:25 Bölmə: Gimnastika / Bədii gimnastika / Göy\n"Qarabağ" - "Sevilya" matçının biletləri sabahdan satışda\nTarix: 12-09-2019, 23:07 Bölmə: Futbol / Avropa Liqası\n"Valensiya"nın yeni baş məşqçisi - RƏSMİ\nTarix: 11-09-2019, 20:31 Bölmə: Futbol / Dünya futbolu / Göy\nTarix: Dünən, 16:05 Bölmə: Futbol / Dünya futbolu / Avropa Liqası / Göy


"Qəbələ"nin baş məşqçisi: "Futbolda mümkünsüz heç bir şey yoxdur"\n"Almaniya çempionuna qarşı oynayırdıq. Matçı analiz etmişdik. Bilirdik ki, komanda üstün futbol oynayır və daha çox rəqib meydanında pressinq edir. İlk hissəni yaxşı oynadıq. Rəqibə imkan vermədik. İkinci hissədə öz səhvlərimizdən üç top buraxdıq. Komanda əlindən gələni etdi. Cavab qarşılaşmasına daha yaxşı hazırlaşacağıq və rəqibi daha da yaxşı analiz edəcəyik. İnanıram ki, rəqib meydanında da yaxşı oynayacağıq. Futbolda mümkünsüz heç bir şey yoxdur. Bizim üçün ağır olacağını bilirik. Amma çalışacağıq ki, səfərdə yaxşı nəticə əldə edək".\nSport7.az xəbər verir ki, bunu Qəbələ"nin 19 yaşadək futbolçulardan ibarət komandasının baş məşqçisi Emin İmaməliyev UEFA Gənclər Liqasının II mərhələsinin ilk oyununda evdə Almaniya "Herta"sına 1:3 hesabı ilə məğlub olduqları oyundan sonra təşkil olunan mətbuat konfransda deyib.\n38 yaşlı mütəxəssis daha sonra jurnalistlərin suallarını cavablandırıb.\n- Penaltini vurmağı Samir Qurbanova siz tapşırmışdınız?\n- Oyundan öncə bildirilir ki, kimlər vuracaq. Ulduz futbolçular da penaltini vura bilmir. Penaltini vursaydı, oyunun axarı dəyişərdi. Bəzən futbolda belə hallar olur.\n- Samir Qurbanovun və Vüsal Məsimovun bəzi həlledici məqamlarda qol imkanları oldu. Amma istifadə edə bilmədilər. Oyunçular həyacanlı idilər?\n- Samirin də, Vüsalın da müəyyən səviyyəsi var. Bu texniki səhvlərdir. Hər futbolçu bunu edə bilir. Həmin epizodlarda meydan da bir az sürüşkən idi.\n- Əli Sadıqov bu qarşılaşmada daha aktiv görünürdü. Penaltini ona etibar etmək olmazdımı?\n- Oyundan öncə iki futbolçunun vuracağı deyilmişdi. Biri Samir, digəri isə Əli idi. Yəqin ki, Samir özünə inamlı idi. Ona görə topa yaxınlaşıb penaltini vurmaq istədi. Biz futbolçulara dəstək olmalıyıq ki, növbəti oyunlarda özünə bir az da inansın.\n- Doğma meydanda 1:3 hesabı ilə məğlub oldunuz. Demək olar ki, mərhələ üçün ümid yoxdur. Cavab oyununda komandanın məqsədi necə olacaq?\n- Çalışacağıq ki, səfərdə daha yaxşı oynayaq. Vurğulamaq istəyirəm ki, biz Almaniya çempionuna qarşı oynayırıq. Onların çempionatları ilə bizim çempionatı və rəqibləri ilə bizim rəqiblərimizi müqayisə etsəniz, fərqi özünüz də görərsiniz. Biz Almaniyaya əlimizi-qolumuzu yanımıza salıb gəzməyə getməyəcəyik. Burada göstərdiyimiz mübarizənin daha da artığını orada göstərməyə çalışacağıq. (Report.az)\nyaxşı, samir, penaltini, almaniya, penaltini, oyununda, sport7, yoxdur, bizim, səfərdə, öncə, cavab, çalışacağıq, oyundan, qarşı, məğlub, hesabı, çempionuna, analiz, sonra,


"Bizimləsən"in 1 günlük bağlanmasına bu kadrlar səbəb olub\nXəbər verdiyimiz kimi, Milli Televiziya və Radio Şurasının iclasında "ATV" televiziya kanalında yayımlanan "Bizimləsən" proqramına dəvət olunan vətəndaş tərəfindən efirdə səsləndirilən faktlar üzrə məsələyə baxılıb. Proqramda yer alan bəzi kadrlara görə verilişin yayımı bir gün dayandırılıb və ATV kanalı xərimələnib.\nHəmin kadrlar bir neçə gün əvvəl Bərdə rayonunda qonşular arasında yaşanan xoşagəlməz hadisə ilə bağlı olub. Göyçay rayon sakini, 1981-ci il təvəllüdlü qadın qonşusu 10 yaşlı uşağın onun 2 yaşlı qızına qarşı seksual hərəkətlər etdiyini gördüyünü deyib. Bundan sonra qadın oğlanı döyüb. Ardınca uşağın cinsi orqanının bir hissəsini kəsərək həyətə atıb.\nOğlanın anası "Bizimləsən" proqramına gələrək hadisəni törədən qonşusunun azadlıqda olmasından gileylənib. Proqrama daha sonra hadisəni törədən Aidə Əzizova gəlib. O, hadisəni necə törətməsindən danışıb.\nQeyd edək ki, sözügedən kadrlar proqramın yayımının bir gün dayandırılmasına və "ATV" televiziya kanalının İnzibati Xətalar Məcəlləsinin 388-2.0.2-ci maddəsinə əsasən 3000 manatdan - 4000 manatadək (üç min manatdan dörd min manatadək) cərimə olunmasına səbəb olub. Milli Televiziya və Radio Şurası tərəfindən inzibati xəta haqqında protokol tərtib olunub və müvafiq rayon məhkəməsinə göndərilib.


Fərid Tahir oğlu Ələkbərov (18 iyul 1980; Bakı, Azərbaycan SSR — 9 noyabr 2020; Şuşa rayonu, Azərbaycan) — Azərbaycan Silahlı Qüvvələrinin mayoru, Vətən müharibəsinin şəhidi.\nAzərbaycan Ordusunun mayoru olan Fərid Ələkbərov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Şuşanın azadlığı uğrunda gedən döyüşlərdə savaşıb. Fərid Ələkbərov noyabrın 9-da Şuşa döyüşləri zamanı şəhid olub. II Şəhidlər Xiyabanında dəfn olunub.\nMənbə — "https://az.wikipedia.org/w/index.php?title=Fərid_Ələkbərov&oldid=6147748"\nLast edited on 20 sentyabr 2021, at 10:59


Psixoloqların araşdırmalarına görə, müasir dünya bizləri olduqca tənbəlləşdirib. Belə ki, əvvəl qırılan şkafı, stolu, stulu təmir edirdiksə, yırtılan geyimi, palazı, xalçanı yamayırdıqsa, indi hər şeyin yenisini almağa üstünlük veririk. Bu davranışın altında yatan fərqli faktorlar da var. Bu faktorlar arasında psixoloji səbəblər daha çox ağırlıq təşkil edir. Çünki psixoloqlar əşyaların duyğuları maddiləşdirdiyini deyirlər. "Məsələn, çox gözəl keçən bir gündə geyindiyiniz paltarı hər zaman sevir, uğurlu geyim hesab edirsiniz. O geyimi təkrar-təkrar geyinmək, ona baxmaq, toxunmaq sizə zövq verir. Bunun tam əksi çox ağır keçirdiyiniz, xatırlamaq istəmədyiniz bir gündə geyindiyiniz paltarı uğursuz hesab edir, hətta atmaq istəyirsiniz" deyən B.Bayramov əşyalara aludə olmamağı məsləhət görür. Dediyinə görə, nə geyim, nə avtomobil, nə telefon həyatın mənası deyil. "Sevmədiyiniz geyimləri də istifadə edə bilərsiniz, avtomobilsiz də, telefonsuz da yaşamaq olur. İcazə veməyin ki, əşyalar sizə sahib çıxsın. Bu davranış problemlərdən qaçmaq yerinə onlarla döyüşməyi öyrədən üsullardan biridir. Düşüncənizin gücünü istifadə edərək onu başqa bir şeyə çevirə bilər və sizdə yaratdığı təsiri dəyişdirə bilərsiniz".\nTarix: 27.04.2015 / 12:18 Müəllif: Aziza Baxılıb: 200\tBölmə: Ümumi Psixologiya\nbizden yoxdu Oglaq Qeys cox dad etmə ki Məcnun edib Leyla məni Bu Oyunun Bawini Biliyorum Bibiheybət məscidi Alalhin Iki Eli Menali Cumleler toy gecesi qizliq pozma ideo Eldar Quliyev Yagiwi Seninle Sevdim qəzəli Tolga Çandar əriştə kelbecer Sessizlik sud vezisi sisleri Deribasovskda hava yaxşıdır və ya BraytonBiçdə yen O Gelmeden Kaldirmayin Cenazemi Dibçək gülləri Baxda Gzoleme Sene Zeng Ede Bileremki Bextiyar Vahabzade Men Yandim Sen Isindin Yoktan Var Etmek Done Bilmerem Ey xəstə Müjdələr olsun sənə Dərinizi qışa necə hazırlayırsız üzüyü Eyyub 10 qızıl ders sumuk agrilari cox yatmaq halsizliq kişiyle Darixmaq Nedir men dovlet bascisi olsaydim Gözəlliyinizi qadinda folekullar gec yetisirse ne etmeli Rəsulullahı Allahın Ona Salavatvə Salamı Olsun Y atalar sozu yalana aid Her Kiz Okumali Cok Guzel Yuxuda ağlamaq nədir Hz Yusuf YAMAN DARIMIŞAM Sızanaq Mürəkkəb adlar Şiddətə Səlcuqlularda vəzarət folikulon preparati ehmed ve meleyke Unutduğum Seni Unuturum Mu Sandin tek elden ses çıxmaz inşa


Nokia, yeni məhsulların təqdimat tarixini açıqladı - InfoCity\nДомойТехнологииСмартфоныNokia, yeni məhsulların təqdimat tarixini açıqladı\nNokia şirkəti, yeni bir təqdimat tədbiri elan etdi.\nNokia Mobile, rəsmi Twitter-bloqunda gələn ayın əvvəllərində təqdim ediləcək markalı məhsullar ailəsinin yeni bir cihazla doldurulması haqqında məlumat yerləşdirdi.\nNəşr olunan tizer düyməli telefonlardan tutmuş müasir Android cihazlarına qədər bir sıra Nokia məhsullarını nümayiş etdirir. Şəkildə olan qutu, ölçülərinə görə, yeni bir planşetin yaxın zamanda satışa çıxarılacağına işarə edir, lakin istehsalçı bununla bağlı ətraflı məlumat vermir.\nŞayiələrə görə, tədbirdə ən azı üç yeni məhsul təqdim olunacaq. Bunlardan biri, ehtimal ki, Wi-Fi versiyası üçün 253 dollar, 4G versiyası üçün isə 277 dollar olacaq 10,36 düymlük ekran, 4 GB RAM və 64 GB daxili yaddaşa malik Nokia T20 planşeti olacaq.\nBundan əlavə, 6,82 düymlük ekran, Snapdragon prosessoru və NFC modulu olan Nokia G50 5G smartfonunun anonsu gözlənilir. Şirkət, keçən ayın əvvəllərində insayderlər tərəfindən qeyd edilən Nokia G300 və Nokia X100 modellərini də təqdim edə bilər.\nNəhayət, 108 meqapiksellik kamera və Quad HD+ qətnamə ilə 120Hz ekran alacaq yeni flaqman Nokia X50-nin təqdimatı istisna deyil.\nПредыдущая статьяApple şirkəti 2 ədəd qatlana bilən iPhone üzərində işləyir\nСледующая статьяABŞ Honor-u qara siyahıya salmağı düşünür


Ziya Məmmədov Binəli Yıldırımdan nə xahiş edib? – YENİ NÜANSLAR - 365info.az\nZiya Məmmədov Binəli Yıldırımdan nə xahiş edib? – YENİ NÜANSLAR\nMüəllif: Redaktor | Fev 22, 2018 15:03 | Günün xəbərləri, Redaktor seçimi |\nAnar Məmmədov 20 milyardlıq layihəyə imza atdı\nFevralın 20-də Ziya Məmmədov və Ramin Quluzadə arasında yaşanan çəkişmə barədə xəbər vermişdik.\nOnu da yazmışdıq ki, növbəti yazıda daha maraqlı və yeni nüansları oxucuların diqqətinə çatdıracağıq.\nBelə ki, “Qafqaz Xəbər” qəzetinə daxil olan məlumatlara görə, sabiq nazir hakimiyyət dairələrinə təzyiqlər göstərərək, “ya yeni vəzifə, ya da pulumu verin” davası edir.\nMənbələrin qeydinə görə, Ziya Məmmədovun “pulumu verin” davası, təbii ki, Bakı Beynəlxalq Avtovağzalıyla bağlıdır və bu nəhəng kompleksin şəriki də var – hazırda hakimiyyətdə yüksək vəzifə tutan bir məmur.\nHəmin məmurun ətrafı və təsir imkanları nə qədər güclü olsa da, görünür ki, “tüstülənən əskiləri” söndürməyə kifayət etmir.\nVaxtilə sabiq nazirlə rəqib olan, lakin mətbuatdakı çəkişmələr və biznes maraqlarının toqquşması nəticəsində rəqibdən düşmənə çevrilən bəzi məmurlar hazırda “udan tərəf”dirlər.\nÇox güman ki, Ramin Quluzadənin “əlini gücləndirən” də bu məmurlardır.\nCəmiyyətə yaxşı məlum olan, lakin adını çəkmədiyimiz mötəbər məmurun KİV-lərdəki “torpedo”ları isə amansız və rəhmsiz şəkildə sabiq naziri “təpikləməklə” məşğuldur.\nOxşar vəziyyəti yaxın günlərdə sabiq vergilər naziri Fazil Məmmədovla da müşahidə etdik. Lakin Fazil Məmmədov və onun hakimiyyətdəki tək-tük xatirəkeşləri “yıxılanı baltalamazlar” məsəli ilə mətbuatı sakitləşdirdi və onun bir kənara çəkilib guşənişin olduğuna ictimaiyyəti inandıra bildi.\nMənbələrin məlumatına görə, Ziya Məmmədovda isə daha fərqli mövqe sərgiləyir. O, nəinki “guşənişin” olduğunu göstərir, əksinə, yaxın ətrafına və hətta uzaq qohumlarına belə, tezliklə yeni vəzifəyə gələcəyini bildirir.\n“Qafqaz Xəbər” qəzeti bu barədə məhz Ziya Məmmədova yaxın olan dairələrdən bəzi maraqlı məlumatlar əldə edib.\nMənbələr qeyd edir ki, vaxtilə “Donald Tramp prezident olacaq, mən də baş nazir keçəcəyəm” kimi nağıllarla yaxın ətrafına təskinlik verən Ziya Məmmədov indi yeni varianta əl atır.\nBildirilir ki, vaxtilə ABŞ-dan gözlədiyi dəstəyi ala bilməyən Ziya Məmmədov indi qardaş ölkə Türkiyənin hakimiyyət dairələrini “dişinə vurmağa” çalışır.\nBelə ki, hazırda Türkiyənin baş naziri olan Binəli Yıldırım uzun illər Nəqliyyat, Dənizçilik və Rabitə Nazirliyinə rəhbərlik edib. Təbii olaraq, onun rəhbərlik etdiyi qurumla Azərbaycanın Nəqliyyat Nazirliyi arasında əməkdaşlıq münasibətləri də olub. Və təbii olaraq da, iki qardaş ölkənin nazirləri arasında sıx dostluq münasibətləri olub.\nMənbələr Ziya Məmmədovun məhz bu “xatirələrdən” faydalanmağa cəhd göstərdiyini deyir.\n“Qafqaz Xəbər” qəzetinə daxil olan məlumatda vurğulanır ki, Z.Məmmədov Türkiyənin baş nazirinə yaxın şəxslərə çıxaraq, Azərbaycanda vəzifə alması üçün ondan xahiş etdiyini bildirib.\nVə mənbələr qeyd edir ki, Ziya Məmmədovun yaxın ətrafına dediyi sözlərinə görə, Azərbaycanda apreldə gözlənilən prezident seçkilərindən sonra ona yeni nazirlər kabinetində yüksək vəzifə veriləcək. Hətta, sabiq nazirin öz qardaşıuşaqlarına “yağlı” qurumlarda yeni vəzifələr və “məhsuldar” tenderlər də vəd etdiyi mənbələr tərəfindən qeyd olunur.\nMəlumata görə, bundan həvəslənən Məmmədovlar ailəsi bu yaxınlarda Virciniya adaları və digər ofşor zonalarda yeni şirkətlər açmağa da başlayıblar. Bunu əks-hücuma hazırlıq kimi də dəyərləndirmək olar.\nHətta Məmmədovlar ailəsində yarızarafat-yarıciddi vəzifə bölgüləri də başlanıb.\n“Qafqaz Xəbər” qəzetinə bildirilib ki, Ziya Məmmədovun qardaşıuşaqları onun nəinki yüksək vəzifəyə, hətta birbaşa baş nazir postuna təyin olunacağını belə dost-aşna arasında qeyd edirlər.\nMənbələrin qeydinə görə, məhz Ziya Məmmədov “baş nazir kreslosuna qovuşandan” sonra, onun qardaşı oğlu Fuad Məmmədov DİN-nin Baş narkotiklərlə mübarizə idarəsinin rəisi, digər qardaşı oğlu Namiq Məmmədov isə Baş prokurorun birinci müavini postuna iddialıdırlar.\nOnlar isə bu təyinatlarda “Böyük amca” deyə təqdim etdikləri Binəli Yıldırımın xüsusi rol oynayacağına ümid edirlər.\nYəni, onların təbirincə, Ziya Məmmədov onsuz da “amca”dır, Binəli Yıldırım isə ondan da böyükdür və proseslərə daha çox təsir imkanları var.\nLakin çox güman ki, Türkiyənin baş naziri bu “oyunlara” qatılmayacaq. Ankarada yaxşı bilirlər ki, Ziya Məmmədov kimdir və “qabında” nələr var. Şübhəsiz ki, rəsmi Ankara heç vaxt Azərbaycanın daxili işlərinə qarışmayıb və qarışmayacaq da.\nSabiq nazirin oğlu Anar Məmmədovla da bağlı maraqlı məqamlar var.\nBelə ki, mənbələr məhz atasının “əlini gücləndirmək” naminə Anar Məmmədovun Türkiyəyə böyük investisiyalar yatırdığını da qeyd edirlər.\nXüsusilə də, Anar Məmmədovun İstanbulda böyük ticarət və logistika layihəsi olan “Port Marina” projesinə imza atdığını bildirirlər.\nBu layihənin ümumi qiyməti isə 20 milyard TL olaraq hesablanır.\nVə o da maraqlıdır ki, belə bir layihəni gerçəkləşdirmək üçün Anar Məmmədov hardan pul tapır?..\nDeyəsən, Azərbaycanda astfalt yollara ayrılan milyardlar üzüb “Port Marina”dan çıxacaq.\nƏvvəlkiSabaha olan hava proqnozu açıqlanıb\nNövbətiTəhsil Nazirliyi tələbə köçürülməsinin nəticələrini AÇIQLADI\nAzərbaycan Dəmir Yollarında kütləvi ixtisarlar — “Ərizəni yaz, xoşluqla get”\nMübariz Quliyev məktəbdə Arzu xanımla arzularını necə gerçəkləşdirir? FOTOLAR\nMüqayis Verdiyev yenidən gündəmə gəldi – İş adamının 4-cü məhkumluq həyatı başlayır?\nƏtçəkən maşın, yoxsa, provayder?\nAzərbaycan prezidenti Ukraynanın xarici işlər nazirini qəbul edib\nXaricdə təhsil alan şəxslərin nəzərinə: xüsusi imtahan verəcəklər\nOfeliya Mahmudovanın qardaşı İnterpol tərəfindən axtarışa verilib?\nAzərbaycan xarici ölkələrdən müasir döyüş texnikası və silahlar alıb\nPrezident İlham Əliyevin Davosda 30-a yaxın görüşü olacaq – Novruz Məmmədov\nBakıda arvadını bıçaqlamaqda təqsirləndirilən şəxsin məhkəməsi başlayıb\n“Bir və ya bir neçə enerji mənbəyindən asılılığa son qoymaq istəyirik” – Xorvatiya prezidenti


Putin Suriyada Fərat boyunca İŞİD-in “tam məğlubiyyətini” elan edib\nDekabrın 6-da Rusiyanın Nijnı Novqorod şəhərinə səfəri əsnasında Putin Suriyada "terrorçuların tam məğlub edildiyini" deyib\nRusiya prezidenti Vladimir Putin İslam Dövləti ekstremist qruplaşmasının (İD) şərqi Suriyada Fərat çayı boyunca “tam məğlubiyyətə” uğradığını bəyan edib.\nDekabrın 6-da Rusiyanın Nijnı Novqorod şəhərinə səfəri əsnasında Putin deyib ki, müdafiə naziri Sergey Şoyqu ona “Fərat çayının qərb və şərq sahillərində bütün hərbi əməliyyatların terrorçuların tam məğlubiyyəti ilə başa çatması barədə məruzə edib”.\nBununla yanaşı Rusiya prezidenti bəzi yerlərdə müqavimət ocaqlarının qaldığını etiraf edib.\nPutin bəyan edib ki, bunun ardınca heç şübhəsiz “siyasi prosesə” başlanması növbəti mərhələ olmalıdır.\nSuriyada 2011-ci ilin martında münaqişənin başlanmasından bəri 330 min nəfər öldürülüb və milyonlarla insan evlərindən didərgin düşüb.\nRusiya bu münaqişədə prezident Bashar al-Assad-ın rejimini dəstəkləyir və hökumət qüvvələrinə havadan zərbələrlə kömək edir. Birləşmiş Ştatlar və Türkiyə münaqişədə antihökumət qiyamçılarını dəstəkləyirlər.\nBu münaqişədə İran da Assad-a kömək edir. İD bütün tərəflərə qarşı döyüşmək məcburiyyətindədir. Təşkilat ölkədəki əksər istehkamlarından çıxarılıb.\nFərat çayı ilə iki hissəyə ayrılmış Deyr əz-Zor İŞİD döyüşçülərinin son sığınacaqlarından biridir.\nDekabrın 6-da buradakı müşahidə qrupu bildirib ki, Rusiya aviasiyasının raket zərbələri nəticəsində İD ekstremistlərinin nəzarətində olan kənddə uşaqlar da daxil azı 21 mülki şəxs həlak olub.\nBritaniyada mənzillənmiş Suriya İnsan Haqları Müşahidə qrupunun verdiyi məlumata görə Rusiya aviasiyasının hava zərbələri kürdlərin rəhbərlik etdiyi Suriya Demokratik Qüvvələrinə dəstək üçün endirilmişdi.\nAzadlqıRadiosu xəbər verir ki, Rusiyanın hərbi təyyarələri Deyr ez-Zor regionunda əsasən İD-ə qarşı döyüşən Suriya hökumət qoşunlarına və şiə silahlılara kömək edir.


İlham Əliyev Vençay Janqı qəbul edib\n17:19 26 Sentyabr 2021\n12:38 14.11.2016 (Yenilənib 17:40 14.11.2016) Qısa URL\nAzərbaycan Prezidenti İlham Əliyev Asiya İnkişaf Bankının vitse-prezidentini qəbul edib\nBAKI, 14 noy — Sputnik. Asiya İnkişaf Bankının vitse-prezidenti Vençay Janq Azərbaycana səfərə gəlib. Sputnik president.az-a istinadən xəbər verir ki, prezident İlham Əliyev Vençay Janqı qəbul edib.\nAzərbaycan ilə Asiya İnkişaf Bankı arasında əməkdaşlığın səviyyəsinin razılıq doğurduğunu qeyd edən dövlətimizin başçısı qurumun prezidenti Takehiko Nakao ilə Asiya İnkişaf Bankının Rəhbərlər Şurasının ötən il Bakıda keçirilən 48-ci illik toplantısı zamanı görüşünü məmnunluqla xatırladı. Ölkəmizin ev sahibliyi etdiyi bu tədbirin uğurla keçirildiyini, quruma üzv olan ölkələrdən çoxlu sayda nümayəndələrin burada iştirak etdiyini deyən Prezident İlham Əliyev bu tədbirdən sonra Azərbaycanın Asiya İnkişaf Bankı ilə əməkdaşlığında yeni dinamikanın müşahidə olunduğunu bildirdi. Ölkəmizin maliyyə qabiliyyətli etibarlı tərəfdaş olduğunu, üzərinə götürdüyü öhdəlikləri daim yerinə yetirdiyini deyən dövlətimizin başçısı bank tərəfindən Azərbaycanda həyata keçirilən çox mühüm layihələrə, xüsusilə "Cənub Qaz Dəhlizi" layihəsinə verilən dəstəyə görə Vençay Janqa minnətdarlığını bildirdi.\nPrezident İlham Əliyev "Cənub Qaz Dəhlizi" layihəsinin nəinki Azərbaycan, o cümlədən Avropa da daxil olmaqla geniş bir coğrafiyanı əhatə edən region üçün mühüm əhəmiyyət daşıdığını vurğuladı. Ölkəmizin Asiya İnkişaf Bankı ilə bir sıra digər sahələrdə də əməkdaşlığına toxunan dövlətimizin başçısı birgə həyata keçirilən infrastruktur layihələrinin əksəriyyətinin artıq başa çatdırıldığını bildirdi. Qurumla əməkdaşlığın davam etdiriləcəyinə əminliyini ifadə edən Prezident İlham Əliyev Asiya İnkişaf Bankının vitse-prezidenti Vençay Janqın ölkəmizə səfərinin əməkdaşlığımızın perspektivləri, həmçinin son illərdə görülən işlərlə bağlı fikir mübadiləsinin aparılması üçün yaxşı fürsət yaratdığını qeyd etdi.\nVençay Janq Asiya İnkişaf Bankının prezidenti Takehiko Nakaonun salamlarını dövlətimizin başçısına çatdırdı. O, 2015-ci ildə Asiya İnkişaf Bankının Rəhbərlər Şurasının Bakıda keçirilən 48-ci illik toplantısına verdiyi dəstəyə görə dövlətimizin başçısına minnətdarlığını bildirdi. Asiya İnkişaf Bankı ilə Azərbaycan arasında çox yaxşı əməkdaşlıq əlaqələrinin olmasından məmnunluğunu ifadə edən Vençay Janq ölkəmizin Asiya İnkişaf Bankına qoşulduğu 1999-cu ildən ötən dövr ərzində qurum tərəfindən Azərbaycana 2,8 milyard dollar məbləğində vəsaitin ayrıldığını qeyd etdi. Təmsil etdiyi qurumun ölkəmizdə həyata keçirilən bir sıra layihələrlə yanaşı, "Cənub Qaz Dəhlizi" və "Şahdəniz" kimi mühüm layihələrə də dəstək və önəm verdiyini xatırladan Vençay Janq layihələrlə bağlı məsələləri müzakirə etmək üçün bank daxilində xüsusi şuranın yaradıldığını vurğuladı.\nGörüşdə Asiya İnkişaf Bankının dəstəyi ilə Azərbaycanda həyata keçirilən infrastruktur layihələrinin, o cümlədən Şimal-Cənub dəmir yolu dəhlizi, su təchizatı, yol şəbəkəsinin genişləndirilməsi və digər layihələrin önəmi vurğulandı, 2017-2019-cu illərdə ölkəmizə dair bu cür layihələrin həyata keçirilməsinin bankın kreditləşmə proqramına daxil edilməsindən məmnunluq ifadə edildi.\nprezident, Azərbaycan, İlham Əliyev, vitse-prezident, Asiya İnkişaf Bankı, Vençay Janq


“La ilahə illəllah”ın həqiqətini dərk etmisənmi?\nBu sözü dilinə gətirən insan həqiqətdə demək istəyir ki, Allahdan başqa bir ümüd yeri, sığınacaq və pənahı yoxdur.\nBiz “La ilahə illəllah”, “Allahdan başaq məbud yoxdur”, “Allah təkdir”, “Allah birdir”, “Yalnız Allaha güvənirəm” kimi sözləlri demək olar ki, hər gün eşidirik. Amma özümüzə çox az sual vermişik ki, özümüz və ya hansısa bir insan öz ruh və vücudunun dərinliyində axtarış aparıbmı ki, həqiqətən də onun həyatında Allahdan başqa bir pənahı, Allahdan başqasının bir sığınacaq yeri var ya yox?\nMəsələn, bir çıxılmaz vəziyyət, böhran, giriftarlıqlar girdabına düşəndə ilk yadına düşən kim olur? Kimdən istəyir ki, bu problem və çətinliklərini həll etsin? Bu sualın cavabı bizim “La ilahə illəllah” (“Allahdan başaq məbud yoxdur”) söyləməyimizdə nə qədər haqlı və səmimi olduğumuzu göstərəcəkdir.\nBu sözü dilinə gətirən insan həqiqətdə demək istəyir ki, Allahdan başqa bir ümüd yeri, sığınacaq və pənahı yoxdur. Bu sözləri qəlbində yox, yalız dilinin ucunda deyən, zehnində ancaq bir məfhum kimi ona yanaşanlar həyatlarında sübuta yetirə biləməyəcəklər ki, Allahdan başaq məbud və pənahı yoxdur. Onlar başqalarını pənah və sığınacaq olaraq seçəcək, baxacaq və qəbul edəcəklər. Buna görə də, diləncilərdən dilənəcəklər. Gədaların yanında gədalıq edəcəklər. Öz ehtiyaclarını ödəmək üçün elə ehtiyaclılardan da kömək umacaqlar./ahliman.info


“Full” paketinə qoşulmuş “Nar” abunəçiləri “Samsung Galaxy S8”, “Ipad Pro” və “Samsung Gear S3” qazandılar » www.XALQXEBER.az\n2-02-2018, 16:01 291 dəfə baxılıb\nXalqxeber.Az xəbər verir ki, stendə yaxınlaşaraq kupon əldə etmiş abunəçilər arasından ən şanslı 3 nəfər iştirakçı 29 yanvar 2018-ci il tarixdə “28 Mall” AVM-nin 3-cü mərtəbəsində təsadüfi keçirilmiş seçimlə qalib elan edildi. Beləliklə, “Samsung Galaxy S8” smartfonu qazanmış Elşad İsgəndərov, “Ipad Pro” planşeti udmuş Cavid Süleymanov və “Samsung Gear S3” saatı əldə etmiş Yetər Mustafayeva kampaniyanın qalibləri oldular.\nTeqlər: pad, Pro, qoshulmush, Samsung, ve, Full, qazandilar, paketine, abunechileri, S3, S8, Samsung, Nar, Galaxy, Gear\n“Nar”-dan Yeni il endirimi: - Limitsiz “Turbo” paketlərlə daha çox internet qazan!\n“Nar”-ın “Full” paketlərindən birinə qoşul, istifadə etmədiyin bonuslar növbəti aya keçsin\nAlış-veriş saytlarında fırıldaqçılardan necə qorunmaq olar? (ŞƏRH)\nBakıda mobil telefonlar kəskin ucuzlaşdı


Date: 16 September 2016 07:05 Milli.Az qırmızı kələm şoraba-salatının hazırlanma qaydasını təqdim edir\nMətbəx sirləri: Qeyri-adi kotletlər - FOTO\nTərkibi: 2 ağ kələm\n2 çili istiotu\nKələmin üzərindəki qaba yarpaqları götürün. Ortasını kəsib çıxarın. Kələmi ölçüsünə görə 6-8 hissəyə bölün. Çuğunduru ortadan bölüb fal-fal doğrayın. Sarımsağı napnazik, istiotu halqa doğrayın. Ərzağı növbələyərək qazana yığın - kələm, çuğundur, sarımsaq, çili istiotu. Ən axırıncı lay çuğundur olmalıdır. Suyu yağla qarışdırın, duz, şəkər tozu əlavə edin, qaynadın. Sirkə töküb soyudun. Bu marinadı tərəvəzin üzərinə tökün, üzərinə enli boşqab, onun da üzərinə 1-2 kq ağırlıqda yük qoyun. 2-3 gün otaq temperaturunda saxlayın. Sonra yükü götürüb kələmi bir sutka (boşqabı ağzından götürmədən) soyuducuda saxlayın. Vəssalam, bu müddətə kələm şorabası hazır olacaq. Belə şorabanı soyuducuda 2 həftə saxlamaq olar. Nuş olsun! resept: sovkusom.ru\n16 September 2016 07:05\nVice-President of Heydar Aliyev Foundation visits Congress Center of World Economic Forum Oil prices change on world markets World temperatures hit new high in 2016 for third year in a row, NOAA and NASA say FM Elmar Mammadyarov: Azerbaijan looks forward to strengthening its relations with brotherly Islamic countries Azerbaijan, Czech Republic to sign MoU on energy cooperation Our Private Cell Number On Facebook Is Not So Private Hacker Claims Pirelli granted extra F1 pre-season wet weather test Gazprom to invest $704 million for Turkish Stream in 2017 SOCAR produced over 7.5 m tons of oil last year Georgian PM and BP CEO discuss prospects of Shah Deniz project Microsoft is giving users more control over the private data Windows 10 collects British Council brings universities and employers together to support graduate employability in Azerbaijan Ambassador Erkan Ozoral: Azerbaijan has turned into fortress of stability and cooperation in region over last 25 years SOCAR supplies Malta's 1st LNG Center for Analysis of Economic Reforms & Communications, Microsoft Azerbaijan signs the Memorandum of Cooperation Azeri Light crude sells for $56.07 Ministry of Defense: Armenia continues provocations in order to deteriorate situation on state border Armenia breaks ceasefire with Azerbaijan 22 times Lapland's winter tale-reportage from Santa Claus' hometown Learning a new language alters brain development Loading...


Misin qiymətinin bahalaşmasından sonra Azərbaycana valyuta axını kəskin artır - FED.az\nAzərbaycan 2021-ci ildə qiyməti kəskin bahalaşan mis metalından hazırlanan məhsulların xaricə ixracından valyuta gəlirlərini xeyli artırıb. Azərbaycan rəsmi olaraq mis məhsullarının qiymət indekslərində 36% artım dinamikası müşahidə edilib.\nFED.az xəbər verir ki, 2021-ci ilin yanvar-aprel ayları ərzində Azərbaycandan xaricə 2 516 ton həcmində mis məhsulları ixrac edilib. Bu ixrac edilmiş məhsulların dəyəri 16.87 mln. ABŞ dolları təşkil edib.\nYəni, ixracın miqdar həcmi 2020-ci ildəkindən 2 dəfə artdığı halda, dəyər baxımından 3 dəfə çox təşkil etmişdir.\nİxracın dəyər həcmindəki artımı tətikləyəm əsas amil isə qiymətli metaldan düzəldilən yivli məhsulların ixrac dəyərinin 2.63 milyon dollardan 5.06 milyon dollara və saflaşdırılmış misdən vayerbarsların 0.63 milyon dollardan 2.3 milyon dollara qədər artmasıdır.\nQeyd edək ki, birjalarda misin qiyməti son bir il ərzində (2020-2021-ci ilin aprel ayları) 4 806 dollar/tondan 9 129 dollar/tona qədər bahalaşma yaşayıb.(banker)


Seudiyye Ərebistanı İrana 48 saat vaxt verdi - Azadlıq Xeber\nSeudiyye Ərebistanı İrana 48 saat vaxt verdi\n02:08 xeber – Səudiyyə Ərəbistanı xarici işlər naziri Adil əl-Cubeyr İranla diplomatik əlaqələrin kəsildiyini bəyan edib. Azadlıq.az xəbər verir ki, anspress-in məlumatına görə, nazir bildirib ki, iranlı diplomatlara ölkəni tərk etmək üçün 48 saat vaxt verilib.\nXİN rəhbərinin bu açıqlamasını “Əl Ərəbiyyə” xəbər portalı yayıb. Qeyd olunur ki, Adil əl-Cubeyr Səudiyyə Ərəbistanının səfirliyi və konsulluğuna edilən hücum barədə danışarkən bildirib ki, bu, beynəlxalq konvensiyanın ciddi şəkildə pozulması deməkdir.\n“İrana imkan vermərik ki, bizim təhlükəsizliyimizi təhdid etsin və regionda stabillliyi təhlükə altına salan kəslərə dəstək versin”, deyə Adil əl-Cubeyr bəyan edib.\nNimr ən-Nimr 2012-ci il, iyulun 8-də ölkədə qarşıdurmaların yaradılması və qanunsuz etiraz aksiyalarının keçirilməsində ittiham edilərək həbs olunub. Məhkəmə onun edam edilməsi barədə qərarı 2014-cü ilin oktyabr ayında verib. İran – Səudiyyə Ərəbistanının regiondakı əsas rəqibi – qərara dərhal sərt reaksiya vermişdi.


15 İyul 2017, 20:32\nTarif Şurasının ötən günkü iclasında Azərbaycan Dövlət Neft Şirkətinin (SOCAR) müraciəti əsasında "Aİ-92” markalı avtomobil benzininin pərakəndə satış qiymətinə baxılıb, müvafiq tarif tənzimlənməsi həyata keçirilib.\nTarif Şurasının iclasında "Aİ-92” markalı avtomobil benzininin pərakəndə satış qiyməti 1 litr üçün 90 qəpik səviyyəsində təsdiq edilib. Qərar bu gündən qüvvəyə minib.\nTarif Şurası benzinin bahalaşdırılmasını ölkədə istehsal edilən mühərrik yanacaqlarının keyfiyyətinin yüksək avrostandartlara çatdırılması, ekoloji mühitin yaxşılaşdırılması və artan ölkədaxili tələbatın etibarlı təmin edilməsi məqsədilə investisiya imkanlarının genişləndirilməsi, neft emalı sənayesində yenidənqurma və modernləşdirmə işlərinin həyata keçirilməsinin zəruriliyi, eləcə də ötən illər ərzində manatın məzənnəsində baş verən dəyişikliklər, artan daxili tələbatın SOCAR-ın ixrac imkanlarını məhdudlaşdırması və xarici valyuta gəlirlərinin azalması ilə əlaqələndirib.\nTarif dəyişikliyindən sonra da "Aİ-92” markalı avtomobil benzininin pərakəndə satış qiyməti Azərbaycanda əksər MDB və region ölkələri ilə müqayisədə aşağı olacaq.\nBelə ki, hazırda "Aİ-92” markalı avtomobil benzininin pərakəndə satış qiyməti 1 litr üçün Gürcüstanda 0,86, Rusiyada 0,61, Qazaxıstanda 0,43, Belarusda 0,59, Ukraynada 0,98 ABŞ dolları təşkil edir.\nBəs dünya ölkələrində benzinin qiyməti hansı səviyyədədir? Modern.az bununla bağlı kiçik araşdırma aparıb.\nİsraildə və Niderlandda benzinin 1 litrinin qiyməti 1.64 Amerika dollardır. Bu, Danimarkada 1.57, Yunanıstanda, İtaliyada 1.62, İslandiyada 1.82, Fransada 1.45, Böyük Britaniyada 1.48, Norveçdə 1.79 Türkiyədə isə 1.44 dollardır.\nHonq-Konqda isə benzinin bir litrinin qiyməti 1.90 dollardır.\nBenzinin 1 litrinin yuxarıdakı siyahı ilə müqayisədə daha ucuz olduğu ölkələr də var.\nMəsələn, Venesuelada benzinin 1 litri 0.01 Amerika dolları, Səudiyyə Ərəbistanında 0.24, Türkmənistanda 0.27, Küveytdə 0.34, İran və Misirdə 0.36, Qətərdə 0.45, ABŞ-da isə 0.68 dollardır.\nXəbər 356 dəfə oxunub.


Daha bir qurum "Məşğulluq Marafonu"na qoşuldu\n02:04 17 Sentyabr 2021\nVətən müharibəsi iştirakçıları işlə təmin olundular\n14:17 27.07.2021 Qısa URL\nAgentliyin mərkəzi aparatında və tabeliyindəki qurumlarda Vətən müharibəsi iştirakçısı olan 7 nəfər daimi işlə təmin olunub.\nBAKI, 27 iyul — Sputnik. Şəhid ailəsi üzvləri və Vətən müharibəsində yaralanmış qazilərin məşğulluğu məqsədilə başladılan "Məşğulluq marafonu"na Bakı Nəqliyyat Agentliyi də qoşulub. Bu barədə BNA-dan Sputnik Azərbaycan-a bildirilib.\nMəlumata görə, agentliyin mərkəzi aparatında və tabeliyindəki qurumlarda Vətən müharibəsi iştirakçısı olan 7 nəfər daimi işlə təmin olunub. Xatırladaq ki, qurumun 16 əməkdaşı 44 günlük Vətən müharibəsində iştirak edib.\nQeyd edək ki, bu ilin iyun ayının 10-dan işəgötürənlərin şəhid ailəsi üzvləri və Vətən müharibəsində yaralanmış qazilərin məşğulluğunun təminatında daha fəal iştirakının təşviqi məqsədilə Əmək və Əhalinin Sosial Müdafiəsi Nazirliyi tərəfindən "Qəhrəmanlarımızın məşğulluğuna birgə dəstək olaq!" devizi altında yeni kampaniya -"Məşğulluq marafonu" başladıb.\nMarafona qoşulmaq istəyən hər bir işəgötürən bu məqsədlə mövcud və ya yeni yaradılmış vakansiyalarını dma.gov.az/layiheler/mesgulluq-marafonu linkinə daxil olmaqla göndərə bilər. Həmin vakansiyalar şəhidlərimizin ailə üzvlərinin, müharibədə yaralanmış qazilərimizin iş yerləri ilə təminatı üçün istifadə olunacaq. İşsiz və işaxataran şəhid ailəsi üzvləri və qazilərə həmin vakansiyalar üzrə göndərişlər veriləcək. "Məşğulluq marafonu"na qoşulan hər bir işəgötürən bununla həm də bir vətənpərvərlik nümunəsi göstərmiş olacaq.


Şəmsəddin Hacıyevlə İsa Həbibbəyli arasında gərginlik | Bizimxeber\nŞəmsəddin Hacıyevlə İsa Həbibbəyli arasında gərginlik\n11 Dekabr 2015 / 17:31 / Baxış sayı: 1068\nV çağırış Milli Məclis xeyli dəyişiklərlə fəaliyyətə başladı. Parlamentdə komitələrin sayı 11-dən 15-ə qaldırıldı, əvvəlkilərin adlarında dəyişiklər edildi\nEyni zamanda, bir neçə komitənin sədri dəyişdirildi. Digrə bir dəyişikliyə görə də bir deputat bir neçə komitənin üzvü ola biləcək…\nTəbii ki, bütün bunlar irəliyə doğru atılan addımlardır. Ancaq bu addımlar müəyyən problemlər də yaradıb. Məsələn, Elm və təhsil komitəsinin sədri artıq Şəmsəddin Hacıyev deyil, İsa Həbibbəylidir. Lakin bu dəyişiklik deyəsən heç də hər kəsin ürəyincə olmayıb, xüsusilə keçmiş komitə sədri artıq komitə üzvü olmasını o qədər də həzm edə bilmir.\nBunu elə V çağırış Milli Məclisin Elm və təhsil komitəsinin ilk iclasında jurnalistlər də müşahidə edib. Belə ki, iclas zamanı deputat Şəmsəddin Hacıyevin fikirləri ya sədr İsa Həbibbəyli tərəfindən qəbul edilməyib, ya da onun sözü kəsilib. Şəmsəddin Hacıyevin də üz cizgilərindən bu vəziyyətdən razı olmadığı hiss olunub. Hər dəqiqə qanun layihələri ilə bağlı etirazlarını yanında oturan həmkarlarına bildirib…\nOnlar arasında ilk mübahisə Şəmsəddin Hacıyevin fikirlərinin İsa Həbbibəyli tərəfindən kəsilməsi ilə başlayıb. Daha sonra “Elm haqqında” qanun layihəsinin müzakirəsi zamanı İsa Həbibbəylinin bu sənədin payız sessiyasının gündəliyindən çıxarılıb, təkmilləşdirilərək yaz sessiyasının gündəliyinə salınması təklifinə Şəmsəddin Hacıyev etiraz edib və bildirib ki, qanun layihəsini o qədər yubatmağa ehtiyac yoxdur.\nKeçmiş komitə sədrinin etirazı da əbəs deyildi, çünki özünün də qeyd etdiyi kimi, 5 ilə yaxındır qanun layihəsi komitədə müzakirə olunub və yalnız bir dəfə- bu ilin fevralında parlamentin plenra iclasına çıxarılaraq, birinci oxunuşdan keçib. Lakin millət vəkilləri qanun layihəsindən o qədər də razı qalmayıb və yeni təkliflərin nəzərə alınması üçün yenidən komitəyə qaytarılıb.\nYenidən “Elm haqqında” qanun layihəsinin gecikdirilməsi isə sabiq komitə rəhbərinin imicinə təsir edir və o, buna qarşı çıxır. Elm və təhsil komitəsinin sədri İsa Həbbibəyli də sələfinin fikirləri ilə razı olmadığını deyib. Onu da nəzərə çatdıraq ki, bu qanun layihəsinin gecikməsində əsas problem elə Milli Elmlər Akademiyası (AMEA) ilə komitə arasında anlaşılmanın olmamsı ilə əlaqələndirilirdi. İsa Həbbibəyli indi yalnız Milli Məclisi təmsil etmir, o, həm də AMEA-nın vitse-prezidentidir və bu vəsilə ilə o, qanun layihəsində AMEA-nın etiraz etdiyi məqamlara yenidən baxılmasını istəyir.\nMəhz bu səbəbdən İsa Həbibbəyli Şəmsəddin Hacıyevin “qanun layihəsinə bu qədər vaxt sərf etməyə dəyməz, mənim sədrliyim vaxtı edilən təkliflər məndə qalır, onları bir həftəyə toplayıb İsa müəllimə verərəm, yenidən baxılar və müzkairə edilib, gündəliyə çıxarıla bilər” fikirlərinə etiraz edərək, qanun layihəsinin təkmilləşdirilməsi üçün yaz sessiyasına saxlanılmasının vacibliyini bildirib.\nO eyni zamanda deputatdan yalnız təklifləri soruşduğunu və bundan sonrası ilə özü məşğul olacağını deyib. Görünən odur ki, keçmiş komitə sədri ilə yenisi arasında problemlər hələ çox davam edəcək. Çünki yeni sədr köhnənin hazırladığı qanun layihəsini dolayısı ilə kənara itələyib.\nŞəmsəddin Hacıyevin isə bununla razılaşmadığı açıq hiss olunur. (modern.az)


VANQA » davam.az - BÜTÖV AZƏRBAYCAN ADINA!\n15.11.2011 [00:12] - Türkün şanlı tarixi\nÖlümünə az qalmış adamlarla heç vaxt danışmazdı\nDünyanın altını da, üstünü də bilən bolqar qarı haqqında bilinməyən gerçəklər\n“SSRİ adlı bir ittifaq olmayacaq”, “İnsanlar sağalmaz xəstəliklərə düçar olacaq”, “Kosmosda həyat başlanacaq, insanlar ora axışacaq”... Bu və bunun kimi milyonlarla proqnoz. Bizim üçün geridə qalan bəzi olayların proqnozunu isə hələ bir əsr öncə, Vanqa adlı öncəgörən deyirdi. Onun proqnozları məişət səviyyəsi ilə, itiyin tapılması, insanları gözləyən təhlükələrlə... məhdudlaşmırdı. O, dövlətlərin, prezidentlərin taleyini bir neçə il öncədən görür, deyir və hamını duyuq salırdı. Bəs kim idi bu məlum-naməlum Vanqa nənə?\nTükürpədici həyat hekayəsi\nVanqanın dəqiq doğum tarixi ilə bağlı ziddiyyətli məlumatlar olsa da araşdırmacılar 1911-ci il (Bolqarıstan) üzərində dayanıblar. Çox zəif olan, tələf olacağı gözlənilən bu qızcığaza hətta buna görə ad da qoymaq istəməyiblər. Amma sağ qalıb və valideynləri ona Evanqeliya adını qoyublar ki, daha sonra da qısaca Vanqa deməklə kifayətləniblər. Sonradan isə ailənin ağır həyatı başlayıb. Rəvayətlərə görə, 3 yaşında anasını itirib, atası bolqar ordusuna gedəndə ona qonşular baxıb, atası qayıdanda isə ona analıq da gətirib.\n12 yaşında gözlənilməz bir burulğan (tarixi ədəbiyyatda sözügedən qasırğanın səbəbləri hələ də aşkarlanmayıb) Vanqanı təslim alıb və onu evdən 2 kilometr uzağa atıb. Qız torpağın altında qalsa da ölməyib, amma kor olub. Bununla da həyatı dəyişib. 1925-ci ildə onu korlar məktəbinə qoyublar, orada tikişi, rəsm çəkməyi, əlifbanı öyrənib. İlk sevgisini də orada yaşayıb. Hətta özü kimi kor olan sevgilisi ilə evlənmək də istəyib. Amma həmin vaxt analığı dünyaya uşaq gətirərkən öldüyü üçün onu korlar məktəbindən evə qaytarıblar - uşaqlara baxsın deyə.\nŞəraitsiz evə qayıdan Vanqa burada daha da xəstələnib, az qala ölümlə üz-üzə gəlib, amma sağalıb. Ondan sonra həyatı daha da dəyişib. İnsanlar danışır ki, Vanqa ilk dəfə 1940-cı ildə uzun bir transa girib, 1941-ci ildə isə qəfildən kişi səsi ilə danışıb. Ardınca isə öncəgörmələrə başlayıb. Özünün danışdığına görə, insanları qəbul edərkən, yəni seans vaxtı otağa çoxlu mərhumun ruhu da daxil olur. Onlarla söhbətlər edən Vanqa beləcə seansa gələni nələrin gözlədiyini də danışır.\nBir seans üçün sovet adamından 2, xaricilərdən 50 dollar\nVanqanın konkret olaraq nə vaxtdan etibarən proqnoz verdiyi bilinmir. Amma atasına itən inəklərin yerini deməsi kor olandan bir neçə ay sonraya təsadüf edir. Vanqa ilk böyük proqnozunu isə 1930-cu ildə verib - II dünya müharibəsinin, ruslar üçün Böyük Vətən Müharibəsinin başlayacağını söyləyib. 1941-ci ildə müharibənin başlaması Vanqanın şöhrətinə şöhrət qatıb. Hətta o qədər ki, 8 aprel, 1942-ci ildə Bolqarıstan padşahı III Boris şəxsən özü ona baş çəkib. Vanqa o vaxt dövlət qulluqçusu kimi qeydə alınmışdı. Eləcə də Sovet İttifaqının görkəmli ekstrasensi statusunu qazanmışdı. Ayda dövlətdən 200 lev məbləğində (indiki pulla 20 dollara yaxın) maaş alırdı. Amma yanına gələn sovet vətəndaşları 2, xaricilər isə 50 dollar ödəyirdi bir seans üçün.\n50 illik fəaliyyəti boyunca Vanqa milyona yaxın insanı qəbul edib. Özü isə bu qabiliyyətini sadə şəkildə izah edir: “Mənə heç kimin görmədiyi ilahi güclər kömək edir. Hansısa insan yanıma gəlib hekayəsini danışanda sanki beynimdə yeni bir pəncərə açılır və mən o pəncərədən baş verəcəkləri kino kimi izləyirəm”.\nMəsələn, Vanqa ilk gündən iddia edirdi ki, 2000-ci ildə dünya dağılmayacaq. Vanqa özü isə sağlığında öz fitri qabiliyyətini belə izah edirmiş: “Hər şey 1941-ci ildə oldu. Hündür və çox gözəl bir rus kişi bir gün atı ilə bizim həyətə girdi. Sonra da mənim qaranlıq otağıma. Onda elə qəribə işıq vardı ki, bütün otağa işıq salırdı. Dedi ki, ”tezliklə dünyada hər şey dəyişəcək, çoxlu insan öləcək. Sənsə burda dayanıb insanlara baş verəcəkləri deyəcəksən. Mən sənin yanında dayanıb, hər şeyi izah edəcəyəm".\nVanqa ona müraciət edənlərdən həm də qənd alırmış. Gələcəyini öyrənmək istəyən əlində bir tikə qəndlə Vanqanın yanına gedir, sonuncu bu qəndi balışının altına qoyub bir gecə keçirir, növbəti gün isə proqnozunu açıqlayırdı. Maraqlıdır ki, Vanqa ölümünə az qalmış adamlarla heç vaxt danışmazdı.\nOnunla bir evdə yaşayan qohumları isə deyir ki, ruhlar Vanqanın yanına gələndə o, tamam başqa adama çevrilirmiş. Həmin ruhların səslərini hətta otaqdakılar da eşidirmiş. Bu səslər adamlara gün ərzində nə işlə məşğul olduğunu, sabah nə edəcəyini deyir, Vanqa ilə söhbətləşir və gedirmiş. Onlar gedəndən sonra qarı rahat nəfəs alıb, “nəhayət ki, məni azad etdilər” deyirmiş.\nHitler Vanqanın evindən qaçıb, Stalin onu türməyə atıb\nVanqaya müraciət edən tanınmışlardan biri də Adolf Hitler olub. Müharibənin ortasında Vanqa ona “Rusiyanı rahat burax, onsuz da uduzacaqsan” desə də Hitler buna inanmaq istəməyib. Bu zaman öncəgörən onun mühafizəçilərini qonşu küçəyə yollayıb. Həmin küçədə bir buzov doğulurmuş, Vanqa doğulacaq buzovun bütün əlamətlərini söyləyib. Buzov Vanqanın dediyi əlamətlərlə doğulub, mühafizəçiləri bunu Hitlerə deyəndə isə o, Vanqanın evini dəli kimi tərk edib.\nStalinin ölümündən yarım il öncə Vanqa bunun proqnozunu versə də buna nəinki inanmamışdılar, hətta öncəgörəni buna görə türməyə salmışdılar. Vanqa rəhbərin ölümündən sonra azadlığa çıxa bilmişdi. 1963-cü ildə isə o, ABŞ-ın 35-ci prezidenti Con Kennediyə qarşı sui-qəsdin proqnozunu vermişdi. 1969-cu ildə Vanqa İndira Qandinin ölümünü, 1979-cu ildə isə Sovet İttifaqının dağılacağını irəlicədən görmüşdü.\nO, pis adamlara kömək etmirdi\nMaraqlıdır ki, Vanqa heç də ona müraciət edən hər kəsə yardım etmirdi. Gələn adamın niyyəti pisdirsə, öncəgörən bunu dərhal hiss edib həmin adamı qovurdu. Məsələn, xəstə bacısının ölümündən sonra guya yaşaya bilmədiyini deyən bir qadın Vanqanın kötəyindən dadmışdı. Öncəgörən duymuşdu ki, onu əslində ölən bacısının var-dövlətini gizlətdiyi yer maraqlandırır. Eləcə də mafiya, oğru-quldur tayfasının müraciətləri...\nVanqanın evlilik hekayəsi də ilginc olub. Bir gün Dmitr Quşerev adlı cavan bir oğlan ona qardaşının qatillərini söyləməsi üçün müraciət edib. Vanqa onun intiqam məqsədilə əlini qana bulayacağını bildiyi üçün bunu söyləməkdən imtina edib. Amma bildirib ki, onlar tezliklə ailə quracaqlar. Cavan oğlan kor bir qadınla evlənmək istəmədiyi üçün bu fikri özünə yaxın buraxmayıb. Amma bir müddət sonra Vanqanın yanından ayrıla bilmədiyini hiss edib və evləniblər. Cütlüyün uşağı olmayıb. Dmitr və Vanqa övladlığa bir oğlan və bir qız götürüblər.\nSSRİ yaxın zamanlarda bərpamı olunacaq?\n1981-ci ilin əvvəllərində Vanqa hələ yer üzünə məlum olmayan QİÇS, xərçəng, pnevmoniya, quş qripi kimi xəstəliklərin də proqnozunu verməyə başlayıb. Öncəgörən deyib ki, insanlar heç bir səbəb olmadan yolun ortasında bayılıb yerə yıxılacaq, xəstəlikləri şiddətlənəcək. Amma o, XXI əsrin əvvəllərində xərçəng xəstəliyinin zülalla zəngin dərmanının tapılacağına inanırdı.\n1993-cü ilin əvvəlində isə Vanqa proqnoz verdi ki, SSRİ XXI əsrin ilk 25 ilində bərpa olunacaq. Ölümündən qısa müddət öncə isə bunları dedi: “Möcüzələr zamanı yetişəcək. Böyük arxeoloji kəşflərin şahidi olacağıq ki, bu da bizim dünya haqqında təsəvvürlərimizi darmadağın edəcək. Yer altındakı bütün gizli qızıllar üzə çıxacaq, əvəzində isə su olmayacaq. Tarazlıq bu cür yaranacaq”.\nO ki, qaldı bizim nəvələrimizə, Vanqa deyib ki, 200 il sonra insanlar digər dünyalardakı insanlarla müqavilə, anlaşma imzalaya biləcəklər. Hətta o, yadplanetlilərin artıq bizim dünyada yaşadığını da dəfələrlə bəyan etmişdi.\nVanqanın proqnozlarında 2018-ci illə bağlı maraqlı məqamlar var. Öncəgörən deyib ki, həmin tarixdə neft tükənəcək, Yer də nəhayət ki, dincələcək. Bundan başqa, o, kosmosda həyat tapılacağını, bununla da Yerdə yaşamın necə yarandığının üzə çıxacağını proqnoz verib.\nVanqa necə öldü?\nAlimlər hesablayıb ki, 55 illik fəaliyyəti boyunca Vanqanı 1 milyona yaxın insan ziyarət edib. Gələn adamların verdiyi pulları isə Vanqa Müqəddəs Pyotr kilsəsinə bağışlayıb. Bununla belə, Vanqanın din xadimləri ilə münasibətləri hər zaman gərgin olub. Dini baxımdan onun fəaliyyəti, reenkarnasiyaya (ölümdən sonrakı həyat) inanması din xadimlərini qəzəbləndirirdi.\nVanqanın ölümünə gəlincə isə insanları otlarla müalicə edən bu möcüzəvi qadın özü bu cür müalicədən imtina edirdi. Onkoloji xəstəlikdən əziyyət çəkdiyi üçün Vanqa bir müddət həkim nəzarətində olub. 10 avqust, 1996-cı ildə vəziyyəti qəfildən yaxşılaşıb. Qohumlarının dediyinə görə, Vanqa bir stəkan su və çörək, ardınca isə onu çimizdirmələrini istəyib. Sonra isə “bax, indi mən qaydasındayam” deyib. Səhər saat 9-da isə qohumlarına deyib ki, bir azdan ölmüş qohumlarının ruhları onun dalınca gələcək. Saat 10-da isə planetin ən çoxbilmiş nənəsi həqiqətən də dünyasını dəyişib.\nBu qarı xəfiyyə idi, yoxsa tipik dələduz?\nAmma Vanqa barədə tənqidlərdən də yan ötmək olmaz. Məsələn, əksər tənqidçilər hesab edir ki, Vanqa öz köməkçiləri ilə çox yaxşı işləyib. Köməkçilər onun yanına gələn adamlardan barələrindəki bütün informasiyaları alıb və bunu Vanqaya ötürüb. Bu, daha çox şarlatanlıq kimi qələmə verilib. Rusiyalı məşhur illüziya ustası Yuri Qornıy isə deyib ki, Vanqa bolqar xüsusi xidmət orqanlarının sadiq əsgəri olub sadəcə. Onun üçün informasiyaları isə taksi sürücüləri, çekistlər, otellərdəki xidmətçilər yığıb. Sonuncular Vanqaya görə ölkəyə axın edən turistləri araşdırmaq məqsədi güdüb. O ki, qaldı onun dediklərinin həyata keçməsinə, çox adam həyata keçənləri xatırlayır. Halbuki, dediklərinin bir çoxu heç doğrulmayıb da. Məsələn, o, dəfələrlə müharibə proqnozu versə də müharibə baş verməyib.\nVanqanın doğrulmayan proqnozlarından biri də guya 2010-cu ildə III dünya müharibəsinin başlayıb 2014-cü ildə yekunlaşmasıdır. Bu müharibə nəticəsində Avropa insanının yarıdan çoxunun öləcəyi də səslənən proqnozlar arasındadır. 2014-cü ildə Yer üzünün bütün insanlarının QİÇS-dən öləcəyi, 2033-cü ildə buzlaqların əriyəcəyi, 2043-cü ildə isə Avropanı müsəlmanların idarə edəcəyi proqnozlarını da yaddan çıxarmayaq. Onlar da doğrulmadı...\nBu xəbər oxucular tərəfindən 2513 dəfə izlənilmişdir!


Qondarma rejimdə çevriliş: KREML PLANINI REALLAŞDIRIR\nQondarma Luqansk Xalq Respublikasındakı böhranı Rusiya yaradıb.\nMuxalifət.az axar.az-a istinadən xəbər verir ki, bu barədə informasiyanı RBK agentliyi özünün etibarlı mənbələrinə istinadən yayıb. Agentlik qondarma rejimi kurasiya edən Rusiya prezidentinin köməkçisi Vladislav Surkovun separatçı rejimin rəhbəri İqor Plotnitski ilə keçmiş Daxili İşlər naziri İqor Kornet arasındakı münaqişədə məhz naziri müdafiə etdiyini bildirib. Kornetin Luqanskda əsas dövlət binalarını ələ keçirməsinə baxmayaraq, Plotnitskinin hakimiyyətdən uzaqlaşdırılması nəzərdə tutulmayıb:\n“Bu çevriliş cəhdində Rusiyanın təsiri çoxdur. Belə ki, Donetsk Xalq Respublikası Moskvadan kifayət qədər müstəqildir. Luqanskda isə məsələ başqadır. Moskva burada öz siyasətini korrektə etmək və təsir gücünü artırmaq qərarı alıb. Plotnitski hakimiyyətdən uzaqlaşdırılmayacaq. Ona son şans verilib ki, idarəetmə sistemi qura bilsin”.\nQeyd edək ki, ötən gün Luqanskın mərkəzi, o cümlədən administrativ binalar naməlum şəxslər tərəfindən tutulub. Binaları ələ keçirən şəxslərin hərbi formada olduqları, amma üzərilərində heç bir təşkilatın işarəsini daşımadıqları bildirilib. Separatçı rejimdə böhranın yaranmasına səbəb Daxili İşlər naziri İqor Kornetin rejimin rəhbəri İqor Plotnitskinin əmrinə tabe olmaması olub. Kornet Plotnitskinin onu istefaya göndərməsi ilə barışmayıb.


Heydər Əliyev və İsmayıllı\nHeydər Əliyev Azərbaycan KP MK-nın birinci katibi işlədiyi illərdə rayonumuza 2 dəfə səfər etmiş, rayonun bir sıra kəndlərində, sovxoz və kolxozlarında olmuş, üzüm bağlarını gəzmiş, taxıl zəmilərinə baxmış, Xəlilli, Gəraybəyli, Kürdmaşı, Qubaxəlilli, İvanovka kənd sakinləri, zəhmətkeşləri ilə görüşmüş, onlara öz tövsiyyələrini vermişdir.\nUlu öndər Şəkiyə səfəri zamanı da yolüstü dayanaraq, İsmayıllının əmək adamları ilə görüşmüş, onlarla işgüzar və səmimi söhbətlər etmişdir.Heydər Əliyev və İsmayıllı\nUlu öndər Şəkiyə səfəri zamanı da yolüstü dayanaraq, İsmayıllının əmək adamları ilə görüşmüş, onlarla işgüzar və səmimi söhbətlər etmişdir.\nÜmummilli lider Heydər Əliyevin İsmayıllı ilə bağlı irsini araşdırmaq, onun rayonumuzun inkişafındakı müstəsna əməyini xalqımıza və gələcək nəsilə çatdırmaq məqsədi ilə Heydər Əliyev Mərkəzində “Heydər Əliyev və İsmayıllı” adlı tədqiqat qrupu yaradılmışdır. Qrup 11 üzvdən ibarətdir. Qrup yaradılarkən üzvlərin ictimaiyyət arasındakı nüfuzu, ictimai fəallığı nəzərə alınmış, bu məziyyətləri ilə seçilən ziyalılarımıza üstünlük verilmişdir. İşgüzar qrupun fəallığı nəticəsində qısa müddətdə Heydər Əliyevin rayonumuza səfərləri zamanı görüşdüyü insanların xatirələrinin video çəkilişləri, ürək sözlərindən ibarət məktublar, Ulu öndərin İsmayıllı ilə bağlı 80-ə yaxın foto şəkili əldə olunaraq Mərkəzin fonduna yerləşdirilmişdir. Hazırda da bu istiqamətdə işlər davam etdirilir. Mümkün məlumatlar əldə olunduqdan sonra məlumatların kitab halında nəşri və qrupun adını daşıyan video çarxın hazırlanması nəzərdə tutulub.\nHeydər Əliyev Mərkəzinin bələdçisi,\nPrevious Şura iclası\nNext 14 iyul 1969-cu il – milli tariximizin unudulmaz günü


Hacı Zeynalabdin Tağıyevin doğulduğu gündür - Azadliq Xeber\nHacı Zeynalabdin Tağıyevin doğulduğu gündür\n25.01.2015 / 19:26 xeber –\nAzərbaycanlı milyonçu, mеsenat, müsəlman Şərqində ilk qızlar məktəbinin yaradıcısı Hacı Zeynalabdin Tağıyevin anadan olmasından 192 il ötür.\nLent.az-ın axşam.az-a istinadən məlumatına görə, tanınmış milyonçu 1823-cü ildə Bakıda kasıb başmaqçı ailəsində anadan olub. Anası Ümmü xanım Zeynalabdinin 10 yaşı olanda vəfat edib. On yaşında atası onu bir bənnanın yanına usta köməkçisi işinə düzəldib. 15 yaşında ikən bənnalıq etməyə başlayıb. Bir müddətdən sonra tikinti ustası və təşkilatçısı kimi tanınmağa başlayıb.\nMüəyyən qədər vəsait toplayaraq Tağıyev artıq 20 yaşında ev tikintisi və daşyonma işləri təşkil edib. 1870-ci ildə onun artıq iki qazanxanadan ibarət кеrosin zavodu var idi.\nBütün müsəlman aləmində tanınmış milyonçu – neftxudanı Bakıdakı müsəlman, rus, erməni və yəhudi cəmiyyəti xeyriyyələrinin hamısı özlərinə fəxri sədr seçib.\nTağıyev həm neftxuda, həm dəyirman sahibi, həm fabrikant, həm böyük balıq sənayeçisi (bütün Kür ətrafı və Xəzər qırağı vətəgələr onun ixtiyarında idi), həm də ticarət və yük gəmilərinin sahibi olub.\nHacı Zeynalabdin iki dəfə evlənib. Birinci arvadı öz əmisi qızı Zeynəb xanım olub. Zeynəb xanımdan onun iki oğlu, bir qızı doğulub. Oğlanları: İsmayıl, Sadıq və qızı Xanım. İkinci arvadı məşhur general-leytenant Balakişi bəy Ərəblinskinin qızı Sona xanım olub. Sona xanımdan Tağıyevin üç qızı və iki oğlu dünyaya gəlib. Qızları: Leyla (sonralar Şəmsi Əsədullayevin oğluna ərə getmişdi), Sara və Sürəyya. Oğlanları Məhəmməd və İlyas. Məhəmməd “Dikaya diviziya”nın zabiti olarkən özünü öldürüb. İlyas isə xəstəliyə tutularaq dünyasını dəyişib.\nHacı Zeynalabdin Tağıyev 1924-cü il sentyabırın 1-də, axşam səkkizin yarısında, 101 yaşında vəfat edib və sentyabrın 4-də dəfn olunub.


İranın şübhəli “dəhliz oyunu”: Tehranın məqsədi nədir? – Turkustan.info\n23 Yanvar 2021 20:43\nİranın şübhəli “dəhliz oyunu”: Tehranın məqsədi nədir?\n12 Yanvar 2021 10:52\nİran Qarabağ ətrafında baş verən proseslər zamanı oyundan kənarda qalsa da, indi bütün ciddi cəhdlə quruculuq işlərində iştirak etmək istəyir.\nLakin Azərbaycan hakimiyyəti və ictimaiyyəti İranın 44 günlük Vətən müharibəsinin ilk günlərində və müharibədən öncə də işğalçı Ermənistana dəstək verdiyini unutmayıb. İran sonradan ll Qarabağ müharibəsində Azərbaycanın mütləq qələbə çalacağı qənaətinə gəldiyi üçün xarici siyasətində korrektə etdi.\nLakin bununla da məkrli üzünü gizlədə bilmədi. İran rəsmiləri sonradan ərazi bütövlüyümüzlə bağlı səsləndirdikləri gecikmiş bəyanatları ilə də Azərbaycan ictimaiyyətini inandıra bilmədilər. İndi İran yenə də yeni təkliflərini işə salıb ki, Qarabağa girə bilsin. Belə ki, İran Xudafərindən Naxçıvan və Türkiyəyə dəhliz təklif edir.\n“Orta Doğu” Araşdırmalar Mərkəzinin rəhbəri, politoloq Sədrəddin Soltanın fikrincə, İran çalışır Qarabağla bağlı hansısa məsələdə iştirakı olsun. Politoloq məsələ ilə bağlı “Cümhuriyət”ə açıqlamasında deyib ki, Tehran oyundan kənarda qalmaq istəmir:\n“İran bundan əvvəl də Dağlıq Qarabağ məsələsində oyundan kənarda qaldığını bildirmişdi. İndi əlavə olaraq Xudafərin dəhlizinin yaranmasına nə ehtiyac var? İran Naxçıvan və Türkiyə ilə əlaqə saxlamaq istəyirsə, Culfada gömrük məntəqəsi var. Hətta Culfada bazar da var. Bundan başqa Biləsuvarda, Astarada gömrük məntəqələri var. Sadəcə olaraq, İran bütün variantlardan istifadə edərək Qarabağa girmək istəyir. O çalışır ki, Qarabağla bağlı hansısa məsələdə iştirakı olsun. Ona görə də müxtəlif təkliflər irəli sürür. Xudafərində yaranan dəhlizin Azərbaycana nə xeyri olacaq? Halbuki Azərbaycan İranla daha yaxın əlaqə məsələsini Aslandüz-Horadiz sərhəd-keçid məntəqəsində həll edə bilər. Horadizdən Xudafərinə məsafə 50 kilometrdən azdır. Belə kiçik bir məsafədə ikinci bir dəhlizə nə ehtiyac var? İran boş və səmərəsiz işlərlə məşğuldur. Bunun da səbəbi zamanında ermənilərlə iş birliyini ört-bas etməkdir. Torpaqlarımız işğal altında olanda İran həmin Xudafərin ərazisindən ermənilərlə əməkdaşlıq edirdi. İndi həmin vəziyyətdən çıxıb, münasibətləri düzəltmək üçün müxtəlif məntiqsiz təkliflərlə çıxış edir”.\n“Onlar səmimi olduqlarını sübut etməlidirlər”\nPolitoloq hesab edir ki, İran səmimidirsə, ilk növbədə ermənilərlə iş birliyinə görə hansısa formada Azərbaycandan üzr istəməli və Qarabağ məsələsində səmimi olduğunu sübut etməlidir:\n“Azərbaycan hakimiyyəti və ictimaiyyəti İranın Qarabağ məsələsində tutduğu mövqeyə görə ona etibar etmir, inanmır. İran Qarabağdakı quruculuq və ya hansısa işlərlə bağlı fəaliyyət göstərsə, Azərbaycan ictimaiyyətində narazılıq yaranacaq. Bizdə qardaş Türkiyəyə qarşı narazılıq yaranmır. Səbəb isə çox sadədir. Türkiyə hadisələrin başlanğıcından sonunadək bizim yanımızda oldu, təcavüzkarı pislədi və işğalçı ilə sərhədləri bağladı. Əsl haqq tərəfdarlığı və səmimi mövqe budur. İran isə əksinə etdi. İşğalçı Ermənistana yardımlar etdi. Tehran hakimiyyəti nə iş görübsə Azərbaycanın ziyanı ilə nəticələnib. Ötən əsrin 90-cı illərində torpaqlarımız işğal olunanda guya İran problemin həllində vasitəçi idi. Ali Sovetin o zamankı sədri, ölkə Prezidentinin səlahiyyətlərini icra edən Yaqub Məmmədov İrana gedib- qayıdandan sonra Şuşa işğal olundu. Zəngilan işğal olunanda azərbaycanlılar İrana keçməyə çalışdılar və özlərini Araz çayına atdılar. Onların yarısı çayda boğuldu, bir hissəsi isə İran ərazisinə keçdi. Orada da Güney azərbaycanlıları Quzey Azərbaycandan didərgin salınmış qardaşları ilə görüşməyə qoymadılar. Həmin qaçqınları bir neçə gün ərzində Azərbaycana daşıdılar”.\n“O dəhlizə lüzum yoxdur”\nS.Soltan qeyd edib ki, Xudafərin dəhlizinə heç bir halda lüzum yoxdur:\n“İran Qarabağın azad olunması ilə bağlı heç bir əməli iş görməyib. Tehran Azərbaycanın xeyrinə ola biləcək cüzi iş görübsə, onu dünyaya car edib. Amma Ermənistanla gördüyü yüzlərlə qanunsuz işləri ört-bas etməyə çalışıb, təkzib edib. İrana Qarabağdakı quruculuq işlərində və digər məsələlərdə iştirakı üçün jest etməyə heç bir əsaslı səbəb yoxdur. Elə bir müsbət addım atmayıb ki, deyəsən buna görə güzəşt edilə bilər. İran Qarabağda hansı işi görsə, mütləq Azərbaycan ictimaiyyətinin dalağı sancacaq ki, onun burda nə işi var. İran bundan sonra da müxtəlif ideya və təkliflərlə çıxış edəcək. Lakin hamısı boş və cəfəngiyatdır. Azərbaycanla İran arasında kifayət qədər gömrük məntəqəsi var. Perspektivdə də Naxçıvan dəhlizi vasitəsi ilə əlaqələr qurulacaq. Daha başqa dəhlizə nə ehtiyac var. İran Naxçıvanla Türkiyə arasında belə işləmək niyyətindədirsə, Astara dəmir yolu xəttinin tikilməsini sürətləndirsin və gəlib Bakı-Qars dəmir yolu xətti ilə istədikləri qədər ticarət etsindən. Bəs nəyə görə Xudafərindən dəhliz istəyir? Çünki məqsədi yalnız Qarabağa girməkdir. Deməli nəsə xoş olmayan niyyəti var. Son olaraq deyim ki, Xudafərin dəhlizinə heç bir ehtiyac yoxdur və İranı Qarabağdakı quruculuq işlərinə qəti şəkildə buraxmaq olmaz”. /Cebhe.info/\nPrevious Vətən müharibəsindən qayıtdıqdan sonra itkin düşən qazinin meyiti tapıldı\nNext Türkiyədən kritik açıqlama: 4 il əvvəl dayandırılan dialoq bərpa olunur


Soros indi də Macarıstanı qarışdırır: yenə “rəngli inqilab” ssenarisi » İnter Press\nSoros indi də Macarıstanı qarışdırır: yenə “rəngli inqilab” ssenarisi\nElçin Mirzəbəyli: “Baş nazir Orban öz bacarıqsızlığını örtmək üçün ”qurbanlıq keçi“ axtarışındadır\nDərc edilib: 5 dekabr 2017 [10:56]\nAmerikalı milyarder Corc Soros indi də Macarıstanı qarışdırmaqla məşğuldur. Bir çox ölkələrdə “rəngli inqilablar”ın maliyyəçisi kimi tanınan milyarder gələn ilin aprelində Macarıstanda keçiriləcək parlament seçkilərində bu ölkədə hakimiyyət dəyişikliyi etmək eşqinə düşüb.\nBununla bağlı artıq macar hökumətinin baş naziri Viktor Orban öz narahatçılığını ifadə edib. Vaxtilə «Soros» Fondundan aldığı təqaüdlə Oksford Universitetində təhsil alan Orban milyarderi ölkəsini dağıtmaqda ittiham edir. Soros isə baş naziri ölkədə repressiv rejim yaratmaqda günahlandırır. Hər iki tərəf arasındakı gərginlik seçkilər yaxınlaşdıqca pik həddə çatır. Soros hesab edir ki, Orbanın ittihamları seçkilərdə qalib gəlmək üçündür. Baş nazir Sorosu ölkəsini müsəlman miqrant axını ilə doldurmaqla Macarıstanı məhv etmək niyyətində olduğunu bildirib.\nSiyasi ekspertlər bu qarşıdurmanın təsadüf olmadığını bildirirlər. Daha çox Orban hökumətinin Rusiyaya yaxın olduğunu önə çəkən ekspertlər bu seçkilərdə Rusiya-ABŞ qarşıdurmasının olacağını proqnozlaşdırırlar. Birləşmiş Ştatların Sorosun imkanlarından istifadə edərək, eləcə də digər təsir riçaqlarını işə salaraq, Macarıstanda iqtidar dəyişikliyi üçün var gücü ilə çalışacağı bildirilir.\nPolitoloq Elçin Mirzəbəyli hesab edir ki, Sorosun hazırkı fəaliyyətini indiki ABŞ hökuməti ilə əlaqələndirmək doğru deyil: “ABŞ-ın mövcud hakimiyyəti ilə Corc Soros arasındakı münasibətlər kifayət qədər ziddiyyətlidir. Soros və onunla eyni mövqedə dayanan maliyyə nəhəngləri və fırıldaqçıları Trampın mövqelərini zəiflətmək üçün bütün vasitələrdən istifadə edirlər. Bu baxımdan, Sorosun son davranışlarını birmənalı şəkildə Tramp administrasiyası ilə əlaqələndirmək doğru olmazdı. Digər tərəfdən, nəzərə almaq lazımdır ki, Sorosun rəngli inqilablarının gerçəkləşdirildiyi ölkələrlə Macarıstandakı reallıqlar kifayət qədər fərqlidir. Macarıstan 2004-cü ildən Avropa İttifaqının üzvüdür və bu müddət ərazində Macarıstanın siyasi və hüquqi sistemi Aİ-yə inteqrasiya edib. Macarıstanda siyasi proseslərin demokratik şəkildə inkişafı üçün bütün imkanlar var və bu ölkədə siyasi institutlar formalaşma mərhələsini çoxdan keçib. Bu baxımdan da Macarıstanda hər hansı bir rəngli, yaxud ağ-qara inqilabın baş verəcəyini gözləmirəm. Orban öz açıqlamalarında Avropa İttifaqı ilə münasibətlərə sadiq olduğunu bəyan edib. Əslində mən Macarıstanda baş verən prosesləri ”müsibət" kimi dəyərləndirməzdim. Orbanla Avropa İttifaqı arasında yaranan ziddiyyətlərin əsas səbəbi ölkənin təhsil sistemi ilə bağlıdır. Bunu isə fundamental fikir ayrılığı kimi qiymətləndirmək doğru olmazdı. Digər tərəfdən, Viktor Orbanın hakimiyyətə gəldiyi dövrlə bugünkü reallıqları da müqayisə etmək doğru olmazdı. 2014-cü ildə Avropa ağır maliyyə-iqtisadi böhran yaşayırdı.\nBir çox Avropa bankları və şirkətləri öz sərmayələrini geri çəkirdilər. Bu isə iqtisadiyyatı Qərbi Avropa ölkələrindən geri qalan Macarıstana ciddi təsir göstərərdi. Orban Macarıstanda ictimai rəyin Avropa İttifaqının mərkəzi qurumlarının əleyhinə formalaşdığı bir dövrdə hakimiyyətə gəldi. Lakin indi vəziyyət 2010-cu ildəki kimi deyil. Avropada maliyyə sabitliyi yaranıb. Avro möhkəmlənib. Rusiyameylli siyasət isə Macarıstana heç bir yenilik gətirməyib. Bu baxımdan da Viktor Orbanın rəhbərlik etdiyi partiyanın 2018-ci ildə keçiriləcək seçkilərdə uğur qazanacağı inandırıcı deyil.\nBunu başa düşən Viktor Orban seçkiöncəsi Sorosla bağlı ritorikanı gücləndirməklə Macarıstanın ictimai rəyinə təsir göstərmək istəyir. Bir məqamı da qeyd edim ki, Orban 1989-cu ildə «Soros» Fondunun maliyyə dəstəyi və təqaüdü ilə Oksfordda 1 illik təcrübə keçib. Orban iqtisadi problemlərin həlli üçün Rusiyadan vəd olunan dəstəyi ala bilməyib. Seçki öncəsi verdiyi vədləri yerinə yetirməyib və indi də öz bacarıqsızlığını örtmək üçün “qurbanlıq keçi” axtarışındadır. Hesab edirəm ki, Orbanın açıqlamalarında yer alan ritorika onun fikirlərinin təbliğat xarakterli olduğunu sübuta yetirir. Macarıstanda hakimiyyət dəyişikliyinin baş verməsi mümkündür. Burada Sorosun nə qədər mühüm rol oynayacağını deyə bilmərəm. Real vəziyyət isə ondan ibarətdir ki, Orbanın mövqeləri zəifləyib, Avropa institutları isə onun Macarıstanda siyasi hakimiyyətdə olmasını bir o qədər də ürək genişliyi ilə qəbul etmirlər, siyasi reallıqla". (musavat)\nBaxış sayı: 5444\n14 avqust 2018 [10:09]\nXalq artisti Bodrumdan ev alıb\n12 avqust 2018 [20:56]\nİlham Əliyev Nursultan Nazarbayevlə görüşdü - YENİLƏNİB\n11 avqust 2018 [16:30]


Çatlar və selületə qarşı əla çözüm! » Qadınla.Com - Qadınlar Birİncidir!\nÇatlar və selületə qarşı əla çözüm!\nTarix: 2-06-2018, 14:00\nSellülit və çatlaq münaqişəsi ən təsirli necə baş edilər sizlər üçün araşdırdıq. Bax, sellülit ve çatlara qarşı quru bədən təmizləmə haqqında bilməyiniz vacib olanlar.\nselülit, kilo alıb verməklə yanaşı orqanizmin çatlayaraq portağal kimi görünməsinə vəziyyətinə deyilir. Yavaş-yavaş qan dövranı sellülit problemini təkan verdiyi bir həqiqətdir. Quru qədəm fırçalama prosesii qan dövranını sürətləndirdiyi üçün məhz burada dövrəyə girir. Sizlərə sellülit ve çatları əngəlləmək üçün kabinet bədən təmizləməsinin necə keçirildiyini araştırdıq.\nBuda sellülit sorunununa təbəqə həll olan quru bədən təmizləmə haqqında bilməyiniz gerekenler:\nQuru təmizləmədə ən yaxşı nəticə əldə etmək istəyirsinizsə, kaktüs ya da Yapon palmasından hazırlanmış təbii liflər istifadə etməli və fırçanın saplarının uzun olanları seçim etməlisiniz.\nDərinizdə dağıtma olmuş, ya da yaralı bir qism varsa, fırça oraya sürmədən davam ede bilərsiniz.\nDuşa girmədən əvvəl yumşaq tükləri olan bir fırça ilə belinizi əlinizin çatdığı yerə qədər fırçalayın.fırçalama prosesi arxanızdan, əllərinizə, qarın, ayaqlarınıza və bud doğru irəlilədin. Təmizləmə əməliyyatını apararkən limfa sistemin xəbərdar etmək və hərəkətə keçirmək üçün aşağı yuxarı doğru təmizləyin. Bütün bu proseslər ən çox 5 dəqiqə qədər davam etməli və sonra duşa girmelisiniz.duşa girdikdən sonra suyun temperaturunu bir az artırıb, təmizləmə əməliyyatını bir az daha artıra. Duş aldıqdan sonra çıxmadan beş saniyə qədər soyuq su ilə bütün bədəninizi isladın. Temperatur dəyişiklikləri kapilyar damarları hərəkətə keçirərək qan dövranını sürətləndirir.\n1 ay ərzində ardıcıl təmizləmə nəticəsində gözlə görülə bir fərq əldə edəcəksiniz.\nSelulitdən xilas olmaq üçün yosun maskaları\nSuna Dumankayadan selulitə qarşı maska RESEPTİ\nBu problemlə bağlı heç bir narahatçılıq yaşamıram şükür.\n4 iyun 2018 01:47\nheleki o cur problemlerim yoxdur\n3 iyun 2018 17:37\n3 iyun 2018 12:30\nMende yoxdur ne cat ne selulit. Cat adeten hamilelikde duwur, hec bir hamileliyimde duwmeyib bedenime hec bir dene de, selulitim de heç olmayın wukur\n3 iyun 2018 00:28\nMəndədə olur elə canlar Amma cox azdı şükür inşAllah cox almaz\n2 iyun 2018 19:20\nBunu etmisem.Effekt vermir.En yaxsisi kremlerle masajdir\n2 iyun 2018 16:07